
I.
A MISKOLCI EGYETEM

1. Az egyetem címe, OM azonosítója

Miskolci Egyetem

3515 Miskolc-Egyetemváros

Telefon: (46) 565-111

Web-oldal: http://www.uni-miskolc.hu

OM azonosító: FI87515

2. Az egyetem múltja és jelene

A Magyar Országgyűlés az 1949. évi XXIII. törvényben rendelte el, hogy „a felsőfokú műszaki szakképzés fokozása céljából Miskolcon Nehézipari Műszaki Egyetemet kell létesíteni. Az egyetem bánya- és kohómérnöki karra, valamint gépészmérnöki karra tagozódik.” A borsodi iparvidék központjában létrehozott új műszaki egyetem, bányamérnöki és kohómérnöki kara révén azonban két és fél évszázados múltra tekinthet vissza. A két kar elődje 1919-ig Selmecbányán, majd 1949-ig Sopronban működött. A bánya- és kohómérnöki kar tanszékei 1949-1959 között fokozatosan települtek át Miskolcra. Selmecbányán 1735-ben a bécsi udvari kamara azzal a céllal létesített bányászati-kohászati iskolát, hogy a kincstár magyarországi nemesfém- és réztermelésének föllendítéséhez a kibontakozó ipari forradalom követelményeinek megfelelő szakembereket képezzenek ki.

A világon elsőként Selmecbányán indult meg a felsőfokú bányászati-kohászati szakemberképzés. Az akadémia működése a XIX. század első felében tovább bővült. A félezres hallgatóság kétharmada a Habsburg Birodalom különböző tartományaiból és külföldről érkező fiatalokból állt. A kincstári bányászat 1808-ban alapított erdészeti tanintézetét 1846-ban az akadémiához csatolták. 1848/49-ben a magyarországi hallgatók a forradalom és szabadságharc oldalára álltak, az ausztriai és cseh-morvaországi hallgatók többsége pedig elhagyta Selmecet. Az akadémiát a magyar kormány vallás- és közoktatásügyi miniszterének felügyelete alá rendelték, s az erdészeti oktatásban megkísérelték a magyar nyelv bevezetését. A hadi helyzet alakulása, majd az önkényuralmi politika következtében az oktatás 1850-ig szünetelt az akadémián.

Az 1867-es osztrák-magyar kiegyezéssel az akadémia magyar állami intézmény lett, Magyar Királyi Bányászati és Erdészeti Akadémia néven. A magyar oktatási nyelvet 1868 és 1872 között vezették be fokozatosan. 1872-ben alapvetően megváltozott az akadémia szervezeti és oktatási rendje. Az eddigi egységes „bányász”-képzést, mely a korabeli szaknyelvben egyaránt jelentett bányászatra, kohászatra és pénzverészetre való kiképzést, négy szakra választották szét: bányászati, fémkohászati, vaskohászati, valamint gépészeti és építészeti szakra. Az erdészképzés két szakon folyt: általános erdészeti és erdőmérnöki szakon. Az akadémia 1904-től Bányászati és Erdészeti Főiskolaként működött.

Az I. világháború a főiskola fölfelé ívelő pályáját törte ketté. 1919-ben – miután Selmecbánya a megalakuló Csehszlovákiához került – a főiskola Sopronba települt át. Döntően a hallgatók fegyveres ellenállásának köszönhető, hogy Sopront a békeszerződéssel nem csatolták el Magyarországtól. Az alma mater elnevezése 1922-től Bányamérnöki és Erdőmérnöki Főiskola lett. Az oktatás négy – bányamérnöki, fémkohómérnöki, vaskohómérnöki és erdőmérnöki – osztályban folyt.

1934-ben a főiskola a József Nádor Műszaki és Gazdaságtudományi Egyetem bánya-, kohó- és erdőmérnök kara lett. A bánya- és kohómérnöki osztály ebben a szervezeti keretben működött 1949-ig, amikor az új alapítású Nehézipari Műszaki Egyetem bányamérnöki karává és kohómérnöki karává alakult át. 1952-ben a kohász tanszékek átköltöztek Miskolcra. A bányamérnökképzés 1959-ig oly módon oszlott meg Miskolc és Sopron között, hogy az első két évfolyamot Miskolcon, a felsőbb évfolyamokat Sopronban oktatták. Ez a megosztottság 1959-ben, a bányász szaktanszékek Miskolcra településével szűnt meg.

A jogászképzés 1981-ben indult meg az egyetemen, az állam- és jogtudományi intézet 1983-ban vált önálló karrá. Az 1987-től folyó közgazdászképzést 1990-ben szintén önálló karrá szervezték. Az egyetem nevét 1990. július 1-jén Miskolci Egyetemre változtatták. A Bölcsészettudományi Intézet 1992-ben alakult, mely 1997-től önálló karként működik. A Liszt Ferenc Zeneművészeti Főiskola miskolci tagozata – a főiskolától való leválását követően – 1997-ben csatlakozott az egyetemhez Bartók Béla Zeneművészeti Intézetként. 1998-tól az egyetem keretei között működik az MTA Bányászati Kémiai Kutatólaboratóriuma Alkalmazott Kémiai Kutatóintézet néven. Ugyanebben az évben indult meg a védőnőképzés a Debreceni Orvostudományi Egyetem miskolci kihelyezett tagozatán. 2000-ben a sárospataki Comenius Tanítóképző Főiskolai Karral bővült az egyetem szervezete, mely azóta kivált az egyetem szervezeti struktúrájából. Az egykori Haynal Imre Egészségtudományi Egyetem, majd a Debreceni Egyetem kihelyezett tagozataként működő felsőfokú egészségügyi képzés az univerzitás részévé vált, amely 2002-től Egészségtudományi Intézetként működött, majd 2005-ben létrejött az Egészségügyi Főiskolai Kar, majd 2009-ben a szenátus határozata alapján a Kar neve Egészségügyi Kar lett.

1998-ban alakult meg az egyetemen az Észak-Magyarországi Regionális Távoktatási Központ, melynek feladatai közé tartozik az intézmény oktatási struktúrájának korszerűsítése és az interdiszciplináris tananyagfejlesztés szervezése. Az egyetem az Európai Bizottság Oktatási és Kulturális Főigazgatósága által 1999-ben aláírt szerződés alapján jogot nyert önálló Európai Dokumentációs Központ megnyitására. A Központi Könyvtár olvasótermében kialakított EU-szekcióban minden érdeklődő számára hozzáférhetőek az integrációval kapcsolatos kiadványok.

Az utóbbi évek során az oktatási infrastruktúra fejlesztése terén új előadótermek, számítástechnikai és műszaki-kutatási laboratóriumok épültek, a tantermek korszerű technikai berendezésekkel bővültek. A 2007/2008. tanév első félévében adták át a C/2. Fejépület Műhely-labor épületét, amelynek a déli oldalán az Állam- és Jogtudományi Kar számára számítógépes laboratórium és mintatárgyaló került kialakításra. Az Új Magyarország Fejlesztési Terv keretében a Miskolci Egyetem számos pályázata kapott támogatást. A 2012/2013. tanévben történt meg a Miskolci Egyetem Állam- és Jogtudományi Kar épületének (A/6. épületblokk) és a Díszaula energetikai korszerűsítése az ideális oktatási környezet megteremtése érdekében (KEOP-5.3.0/A/09-2010-0298). 2014-ben egyetemi pályázati forrásból energetikai felújítás történt a Jogi Kar A/6. épületében.

A Miskolci Egyetem stratégiai célként fogalmazta meg, hogy nemzetközileg versenyképes kutató egyetemmé váljék, amely a térség igényeinek megfelelő, általános és széleskörű képzési kínálatot nyújt, valamint a tudományterületek összekapcsolásával egyedi képzési programokat is kínál egyedi területeken, saját tudásbázisra építve, a térség határain túlmutató vonzerővel rendelkezik, ismert és elismert kutatási-oktatási műhelyeket működtet. E cél elérését szolgálja több Miskolci Egyetem által elnyert TÁMOP projekt, amelyek megvalósításában a Miskolci Egyetem Állam- és Jogtudományi Kara is aktív szerepet vállal. Az oktatás-kutatás-innováció-szolgáltatás támasztotta komplex követelménynek megfelelő regionális szolgáltató centrum létrehozása a TÁMOP 4.2.1. projekt keretében valósul meg a Miskolci Egyetemen (A Miskolci Egyetem Technológia- és Tudástranszfer Centrumának kialakítása és működtetése (TÁMOP-4.2.1-08/1-2008-0006). Virtuális tananyagkészítéshez nyújtott segítséget a TÁMOP 4.1.2. sz. projekt is, amelyek keretében a Miskolci Egyetem Állam- és Jogtudományi Kara több e-learning tanagyag elkészítését vállalta.

A Magyar Köztársaság Oktatási és Kulturális Minisztere 2008-ban a Felsőoktatási Minőségi Díj Kitüntetést, majd 2010-ben a kiemelkedő színvonalú képzésért „Kiváló Egyetem” Miniszteri Elismerő Oklevelet adományozott a Miskolci Egyetemnek.

3. Az egyetem szervezete

3.1. Az egyetem vezetői
Az egyetem rektora: Prof. Dr. Horváth Zita egyetemi tanár (A/4. ép. I. em. 145.)
Az egyetem gazdasági vezetője: Kalmár Zsolt (A/4. ép. I. em. 143.)
3.2. Az egyetem karai
Anyag- és Vegyészmérnöki Kar

dékán: Prof. Dr. Palotás Árpád Bence egyetemi tanár (C/1. ép. I. em. 106.)
Állam- és Jogtudományi Kar

dékán: Prof. Dr. Csák Csilla egyetemi tanár (A/6. ép. fszt. 4.)

Bartók Béla Zeneművészeti Kar

igazgató: Dr. Papp Sándor főiskolai docens (Zenepalota 310.)
Bölcsészet- és Társadalomtudományi Kar

dékán: Dr. Illésné Dr. Kovács Mária egyetemi docens (A/4. ép. IV. em. 422.)
Egészségtudományi Kar

dékán: Dr. Kiss-Tóth Emőke főiskolai tanár (Stefánia ép. I. em. 108.)

Gazdaságtudományi Kar

dékán: Veresné Prof. Dr. Somosi Mariann egyetemi tanár (A/4. ép. III. em. 315.)

Gépészmérnöki és Informatikai Kar

dékán: Prof. Dr. Siménfalvi Zoltán egyetemi tanár (C/1. ép. I. em.)

Műszaki Föld- és Környezettudományi Kar

dékán: Prof. Dr. Mucsi Gábor egyetemi tanár (A/4. ép. fszt. 26.)
3.3. Az egyetemi hallgatókat érintő központi szervezeti egységei

Idegennyelvi Oktatási Központ

igazgató: Dr. Marien Anita egyetemi docens
Testnevelési Intézeti Tanszék

tanszékvezető: Kató Csaba mesteroktató
Informatikai Központ
központvezető: Márton Krisztián

Oktatási Stratégiai Központ
központvezető: Dr. Ritó Evelin 

4. Egyetemi könyvtár, levéltár, múzeum

Az egyetemen könyvtári hálózat működik, melynek irányítója a Központi Könyvtár, tagjai a kari, intézeti és tanszéki könyvtárak. A több mint 600 ezres könyvtári állomány kétharmada, a 20 ezres évi gyarapodásnak pedig mintegy háromnegyede a Központi Könyvtár kezelésében van. A modern elvek alapján tervezett és épített épületben (1969) szabad polcokon elhelyezett 30 ezres állományt egyidőben 500 látogató használhatja. Évente mintegy 100 ezer olvasó és kölcsönző keresi fel a könyvtárat. A könyvtár főigazgatója: Szendi Attila.
A Selmeci Műemlékkönyvtár néven muzeális védettséget élvező 30 ezres állományrész az egykori selmecbányai bányász-kohász alma mater – eredeti rendjében és teljes épségben fennmaradt – könyvtárát tartalmazza az 1735 és 1919 közötti évekből. A XVI-XIX. századi műszaki és természettudományos könyvkiadás páratlan gyűjteményét bemutató állandó kiállítást évente 3000-nél több külföldi és hazai szakember és látogató tekinti meg.

Az Egyetemi Levéltár őrzi és gyűjti az egyetem két és fél évszázados működése során keletkezett történelmi értékű irattári anyagot (500 fm), valamint az egyetem kimagasló személyiségeinek szakmai hagyatékát, film-, hang- és képanyagot stb.

Az Egyetemi Múzeum elsősorban az oktatás és az ifjúsági élet tárgyi emlékeit gyűjti, melyekből „Selmectől Miskolcig 1735–1985” címmel állandó és évente több időszaki kiállítást mutat be az érdeklődőknek.

5. Bolyai Kollégium

A Miskolci Egyetem Bolyai Kollégiuma az ország legnagyobb kollégiumi egysége. Az egyetem együttesében, egységes tömbben hat kollégiumi épület megközelítőleg 1500 hallgatónak ad otthont 2-4 ágyas elhelyezésben. Biztosítja számukra a nyugodt tanulási, pihenési, szórakozási feltételeket. A kollégium segíti a képzésben folyó sokrétű és értékes munkát, biztosítja a feltételeket a jó diákközösség kialakulásához. A Bolyai Kollégium fennállása óta kétszer nyerte el a „Kiváló Kollégium” címet. A Bolyai Kollégium kollégiumvezetője: Sulák László.

A kollégium irányítása az egyetemi vezetés, a hallgatói irányítás pedig az általuk választott bizottságok feladata. A Kollégiumi Bizottság – a jogszabályok és különböző egyetemi szabályzatok által meghatározott keretek között – önállóan végzi tevékenységét. A Kollégiumi Bizottságok szervezik a hallgatóság életét.

A Bolyai Kollégium vállalja szakmai konferenciák, kongresszusok, kiállítások, sportrendezvények és edzőtáborok előkészítését és folyamatos nyári üdültetések lebonyolítását. Az egyetem kollégiuma 1 km-re fekszik Miskolc-Tapolcától és 5 km-re Miskolc belvárosától, 40 hektáros parkkal körülvéve.

A kollégiumi épületek jelölése az E betűt és a kollégium számát használjuk törtjellel elválasztva (pl. E/1., E/2. stb.) Elérhetőségek: Levélcím: Miskolci Egyetem Bolyai Kollégium 3515 Miskolc-Egyetemváros, E/2 fszt. 12-13. szoba, Tel.: (46) 565-124, (46) 565-111/29-27/, (46) 565-111/14-91/, (46) 565-111/16-25/. Email: kollegium@uni-miskolc.hu.
6. UNI-HOTEL Diákotthon

Az ország legnagyobb campusának területén minőségi szolgáltatást nyújt az UNI-HOTEL Diákotthon, amely szállodaként is működik. A Diákhotel a PPP program ("Public Private Partnership") keretében, vállalkozói tőke bevonásával valósult meg, melyet 2006. feburár 1-én nyitottak meg. Az UNI-HOTEL új minőséget jelent. Az egyetem diákjainak, a hotelbe érkező vendégeknek a kulturált és egészséges élethez, mindennapjaihoz szükséges szolgáltatásokat is biztosítja, az épületben 2, 3 és 4 ágyas szobák (a 4 ágyas szobák 2 db különálló 2 ágyas szoba középen vizesblokkal) és apartmanok vannak kialakítva. Elérhetőségek: UNI-HOSTEL Diákotthon, 3515 Miskolc-Egyetemváros, Pf.: 1., Telefon: (46) 560-250, Fax: (46) 560-251, Web: www.uni-hotel.hu, E-mail: szallas@uni-hotel.hu. Az UNI-Hotel Diákotthon menedzsere: Batta Krisztina
II.
HALLGATÓI ÉRDEKKÉPVISELET

1. Az egyetem Hallgatói Önkormányzata (ME-HÖK)

A HÖK az egyetem önkormányzatának részeként a hallgatók alanyi jogú képviseletét látja el az egyetem döntéshozó és előkészítő testületeiben. Ennek megfelelően mindenhol és mindenkor a hallgatók érdekeit védi.

A rendszer alapköve a kari hallgatói önkormányzatok működése. A kari HÖK-ök hallgatói képviselőket küldenek a Kari Tanácsba, a Tanulmányi Bizottságba, a Felvételi Bizottságba, a Fegyelmi Bizottságba; hallgatói képviselők irányítják az ösztöndíjügyeket, felügyelik a hallgatói célú pénzeszközök szétosztását. A kari hallgatói önkormányzatok javaslatot tesznek a tantervi módosításokra, részt vesznek a felvételi ügyek intézésében, véleményezik az oktatók munkáját, és véleményt nyilvánítanak a hallgatókat érintő kari kérdésekben. Egyetemi szintű kérdésekben a ME-HÖK Közgyűlése és választmánya mond véleményt, ahol a karok 3-3 fővel képviseltetik magukat. Ők választják meg a HÖK elnökségét, irányítják az egyetemi hallgatói érdekképviseletet, részt vesznek az egyetem legfőbb szervének, a Szenátusnak a munkájában, valamint a hallgatói kulturális-, sport- és jóléti célú létesítmények működtetésében és hasznosításában, a kollégiumi ügyek intézésében.

A HÖK az A/1. épület 1. em. 125-126.sz. alatt működik. Az iroda munkanapokon 8.00-16.00-ig tart nyitva. Email elérhetőség: hok-elnok@uni-miskolc.hu, egyéb információkról lásd a https://www.uni-miskolc.hu/hallgatoknak/hallgatoi-onkormanyzatok/me-hok/ internetes oldalt.

III.
AZ ÁLLAM- ÉS JOGTUDOMÁNYI KAR

1. A kar története

Az 1970-es évek közepén vetődött fel első ízben az ország negyedik jogi kara létrehozásának gondolata. Az Állami Tervbizottság 1976-ban bízta meg az Oktatási Minisztériumot a jogászképzés bővítésének előkészítésével. A karalapítás szakmai támogatói az új intézményt kezdetben Debrecen székhellyel tervezték. A Miskolci Egyetem, a város és a megye akkori vezetői azonban kedvezőbb tárgyi feltételeket kínáltak a jogászképzés számára, ezért 1979-ben az oktatási és az igazságügyi minisztérium közös előterjesztése alapján az Országos Oktatási Tanács a miskolci Nehézipari Műszaki Egyetemen belüli jogászképzés megindítása mellett foglalt állást, s ez az elképzelés politikai megerősítést nyert.

Az oktatásügyi miniszter 1980-ban a képzés megszervezésére dr. Kratochwill Ferenc egyetemi docenst miniszteri biztossá nevezte ki. Döntött arról, hogy az oktatás egyelőre egyetemi intézet keretében történjen, az elvi és szakmai irányítást egy karközi bizottság lássa el. E testület a működő három jogi kar (ELTE, JATE, JPTE) vezető oktatóiból állt. Elnöke dr. Király Tibor, tagjai dr. Ádám Antal, dr. Benedek Ferenc, dr. Mádl Ferenc, dr. Németh János, dr. Schmidt Péter, dr. Szentpéteri István, dr. Veres József voltak. Az MTA-t dr. Kulcsár Kálmán és dr. Peschka Vilmos, az Igazságügyi Minisztériumot dr. Petrik Ferenc, az oktatásügyi főhatóságot dr. Gönczöl Katalin képviselte. Az intézet belső szervezetét a miniszter az alábbiak szerint állapította meg: Jogtörténeti és Jogelméleti Tanszék, Civilisztikai Tudományok Tanszéke, Bűnügyi Tudományok Tanszéke, Államtudományi Tanszék.

Az Egyetemi Tanács 1980. április 10-i ülésén fogadta el az új képzési szak indításának tervezetét. Ezt követően dr. Czibere Tibor rektor felhívást intézett az oktatási és tudományos intézetekhez oktatói állások betöltésére. A karközi bizottság megtárgyalta a vezető oktatók pályázatait. A döntés alapján dr. Horváth Tibor egyetemi tanár, dr. Kalas Tibor egyetemi docens és dr. Ruszoly József egyetemi docens tanszékvezetői megbízatást kaptak. Folyamatossá vált a tanszéki munkatársak felvétele, megalakult az intézeti hivatal. A felvételi vizsgák után, 1981. szeptember 5-én 120 nappali és 60 levelező tagozatos hallgatóval indult meg a miskolci jogászképzés.

Az oktatói kar szervezése eredményesen folytatódott. 1982-ben dr. Novotni Zoltán tanszékvezetői megbízatást kapott. A Minisztertanács 1027/1983. (VII. 12.) számú határozatával az intézetet 1983. szeptember 1-jei hatállyal karrá nyilvánította.

A kar nemzetközi kapcsolatai az 1980-as évek végén élénkültek meg. Különösen jelentős volt ebben a tekintetben a TEMPUS-program keretében lehetővé vált nemzetközi kapcsolatteremtés.

A kar szervezeti struktúrája 1987-től átalakult. Ebben az évben jött létre a Civilisztikai Tudományok Intézete, mely három tanszék munkáját fogta át. Szintén három tanszékkel alakult 1991-ben a Jogtörténeti és Jogelméleti Intézet. Az Államtudományi Intézet 1993-ban négy tanszékkel, a Bűnügyi Tudományok Intézete pedig 1995-ben két tanszékkel alakult meg. 2007. január 1. napjától a kar strukturális változásaként létrehozták a kar ötödik intézetét, az Európai és Nemzetközi Jogi Intézetet. 

A kar vezetését 1980-81-ben miniszteri biztosként, 1981-től 1983-ig igazgatóként, 1983-84-ben dékánként dr. Kratochwill Ferenc látta el. E tisztséget 1984-től 1990-ig Dr. Horváth Tibor, 1990-től 1993-ig Dr. Novotni Zoltán, 1993-tól 2000-ig Dr. Kalas Tibor, 2000-től 2004-ig Dr. Lévay Miklós, 2004-től 2012-ig Dr. Szabó Miklós, 2012-től 2013-ig Dr. Torma András 2013-tól 2018-ig Dr. Farkas Ákos töltötte be. A kar jelenlegi dékánja Prof. Dr. Csák Csilla egyetemi tanár.

A Magyar Felsőoktatási Akkreditációs Bizottság (MAB) 2006-ban 2011. június 30-ig „Kiválósági hely” címet ítélt a Miskolci Egyetem Állam- és Jogtudományi Karának a jogász képzésben, valamint a Deák Ferenc Állam- és Jogtudományi Doktori Iskolájának a doktori képzés terén nyújtott kiváló teljesítménye elismeréseként.

A 2006/2007. jubileumi tanévben ünnepelte a Kar a Miskolci Egyetemen folyó jogászképzés 25 éves évfordulóját. Az ünnepi tanév a 2006. szeptember 29-én megtartott jubileumi tanévnyitó ünnepséggel vette kezdetét, amelyet követően számos rendezvény (perbeszédverseny, konferencia, jogesetmegoldó verseny) színesítette az ünnepi tanévet. A rendezvénysorozat a 2007. május 4-én „Új kihívások Európában – a jogtudomány válaszai” címmel megtartott ünnepi nemzetközi konferenciával zárult.

A 2007/2008. tanév első félévében adták át a C/2. Fejépület Műhely-labor épületét, amelynek a déli oldalán az Állam- és Jogtudományi Kar számára számítógépes laboratórium és mintatárgyaló került kialakításra. Ebben a tanévben a kari könyvtár kibővült egy olvasóteremmel, ahol 12 szabad hozzáférésű számítógépes munkaállomás található, továbbá az Állam- és Jogtudományi Kar épület folyosóin és szobáiban is rendelkezésére áll a WIFI hozzáférés. 

A Miskolci Egyetem Deák Ferenc Állam- és Jogtudományi Doktori Iskola részére a Miskolc Megyei Jogú Város Megyei Közgyűlése 2010-ben Nívódíjat adományozott.

Az Állam- és Jogtudományi Kar elkötelezett a hallgatók elektronikus tananyaggal való ellátásának ügyében, ezért a 2010/2011. tanévben több projekthez csatlakozva virtuális tananyagkészítésbe kezdett több TÁMOP projekt keretében.

„A társadalmi kohéziót erősítő bűnmegelőzési és reintegrációs programok módszertani megalapozása” c. (TÁMOP 5.6.2) projektben a Miskolci Egyetem konzorciumi partnerként vett részt (az alprojekt szakmai vezetője Csemáné Dr. Váradi Erika egyetemi docens). A projekt egyik kiemelt célja a társadalmi bűnmegelőzés rendszerének fejlesztése, eszközrendszerének bővítése, amely az alábbi célterületekre fókuszál: gyermek- és fiatalkori bűnözés csökkentése, megelőzése; bűncselekmények áldozatainak segítése, az áldozattá válás megelőzése; bűnelkövetők társadalmi és munkaerő-piaci visszailleszkedésének elősegítése. A Miskolci Egyetem feladata szakirányú továbbképzések és akkreditált tanfolyami képzések keretében folytatott szakemberképzés és e-learning tananyagok kidolgozása.

A 2011/2012. tanévben ünnepelte a Kar fennállásának 30. évfordulóját. A jubileumi tanévben gazdag tudományos és szakmai programok sorozata biztosította az egykori hallgatók személyes találkozásának lehetőségét, továbbá egy volt hallgatói adatbázis létrehozására is sor került. 

A 2016/17. tanévben ünnepelte a Kar fennállásának 35. évfordulóját. A jubileumi tanévben számos tudományos és szakmai program került megrendezésre, amelyek eredményei a 2017. június 19-én megrendezett zárókonferencián kerültek összegzésre.
A 2021/22. tanévben ünnepelte a Kar fennállásának 40. évfordulóját.
2. A kar mint az Eperjesi Jogakadémia szellemi jogutóda

Az Állam- és Jogtudományi Kar 2016/17-es tanévben ünnepelte az eperjesi-miskolci jogi oktatás megalapításának 350. és a miskolci jogi oktatás újraalapításának 35. évfordulóját.

Az evangélikus jogi oktatás 1667-ben vette kezdetét a felvidéki Eperjesi Collégiumban. A kollégium 1665-ös alapító okirata három nemes célt jelölt ki az intézmény számára; nevezetesen, hogy legyen ez az intézmény ,,a Mindenható Isten tiszteletének temploma, az igaz tudományok universitasa és a hazaszeretet bevehetetlen vára örök időkön át”. A Collégium első tanárai közt tisztelhetjük azt a Pankratius Mihályt, aki első magyar közjogi munkájával szerzett elévülhetetlen érdemeket. A Collégium története, diákjainak – köztük: Thököly Imrének, Kossuth Lajosnak – és tanárainak szerepvállalása a magyar történelem sorsfordító pillanataiban bizonyították, hogy az alapítók elérték céljukat. A jogi oktatás minősége szintén rendkívül magas színvonalú volt. Időközben a Collégiumból a jogi oktatás önálló intézménnyé szerveződött, mint eperjesi evangélikus jogakadémia.

A trianoni békediktátum nyomán az eperjesi evangélikus jogakadémia Miskolc város polgárainak hívására és támogatásával Miskolcra költözött, amely esemény egyúttal Miskolc város első felsőoktatási intézményének megtelepedését is jelentette. Az átköltözés sikeres volt: a miskolci evangélikus jogakadémia megállta a helyét az új helyzetbe került csonka országban is, s így a jogakadémia Miskolcon is betöltötte az alapítók 1665-ben tételezett céljait. Mindezen elvárásoknak azonban csak a második világháborút követő kommunista hatalomátvételig tudott eleget tenni, amikor is 1949-ben - a katolikus, református jogakadémiák mellett - az evangélikus jogakadémiát is megszüntették. Ezt követően a diktatúra mindent elkövetett, hogy az egyházi jogi oktatásnak lehetőleg még az emlékét is elfeledtesse. Az evangélikus jogakadémia e szomorú véget ért miskolci korszakából érdemes talán kiemelni – a teljesség igénye nélkül – Pólay Elemér római jogászt, Bruckner Győző jogtörténészt, Hacker Ervin büntetőjogászt vagy Zsedényi Béla alkotmányjogászt, az 1944-ben alakult Ideiglenes Nemzetgyűlés elnökét, későbbi mártírt.

Nem oly soká azonban jogászhiány alakult ki a vidéki Magyarországon, és ennek leküzdése érdekében az akkori politikai vezetők egy új jogi kar felállítása mellett döntöttek. Abban, hogy erre éppen Miskolcon került sor, ötletgazda szerepe volt Dr. Novák Istvánnak is, a miskolci evangélikus jogakadémia egykori tanárának, a miskolci jogi kar későbbi díszdoktorának. Mindazonáltal amikor 1981-ben karrá szerveződött a Miskolcon újraindított jogi oktatás, a kommunista diktatúra árnyékában még szó sem lehetett arról, hogy az új miskolci jogi kar és az egykori eperjesi-miskolci evangélikus jogakadémia között bármiféle hivatalos kapcsolatot teremtsenek. Minderre 1991-ig kellett várni, amikor is megkezdődött az evangélikus szellemű jogi oktatás örökségének immáron formalizált keretek közötti felkutatása.

Ennek első lépéseként 1991-ben megállapodást kötött az Evangélikus Egyház akadémiája és a Miskolci Egyetem jogi kara, amely megállapodás két lényegi elemet tartalmazott: egyrészt deklarálta azt, hogy a miskolci jogi kar az eperjesi-miskolci jogakadémia szellemi örökségének hordozója, másrészt pedig rendelkezett az egykori eperjesi jogakadémiai tanárok portréinak letétbe helyezéséről a miskolci jogi karon. Az aláírók között volt Fabiny Tibor, az Evangélikus Akadémia professzora, Novotni Zoltán magánjogász professzor mint a miskolci jogi kar dékánja, valamint a miskolci jogi kar római jogász professzoraként az a Zlinszky János is, aki később a katolikus jogi kar alapító dékánja is lett.

A miskolci jogi kar és az eperjesi-miskolci jogakadémia közös történetének egy következő fontos lépcsőfoka volt az a 2016-os megállapodás a Miskolci Egyetem és az Országos Evangélikus Egyház között, amelyben az egyház ismét megerősítette a miskolci jogi kar státuszát az eperjesi-miskolci jogakadémia szellemi örököseként, és amelyben tovább mélyítették a korábbi együttműködést. A megállapodást ünnepi tanúként írta alá Boleratzky Lóránd, a miskolci jogakadémia evangélikus egyházjogász professzora, aki az eperjesi-miskolci jogakadémia szellemi örökségének ápolásában is kimagasló érdemeket szerzett.

A miskolci jogászképzés egyik egyedi sajátossága az ország más jogi képzőhelyeihez képest a diákhagyományokhoz kapcsolódik. Ennek kettős eredője van. Egyrészt a miskolci jogászság immáron szervesen kapcsolódik a Miskolci Egyetemen ápolt selmeczi diákhagyományok továbbörökítéséhez, amely diákhagyományok 2014-ben felvételre kerültek a Szellemi Kulturális Örökség (UNESCO) Nemzeti Jegyzékére. E hagyományok legfontosabb alapját a bajtársiasság és összetartozás képezi, és összekötik a Miskolci Egyetem összes karának hallgatóit. A miskolci jogászok diákhagyományainak másik eredője az eperjesi-miskolci jogász diákhagyományok, amelyek hasonló régmúltra vezetnek vissza, mint a selmeczi diákhagyományok, és amelyek jelenleg egyedüli hordozói - az Evangélikus Egyház által is elismerten - a Miskolci Egyetem jogi karának hallgatói.
3. A kar vezetői

Dékán: Prof. Dr. Csák Csilla egyetemi tanár

Tanulmányi és általános dékánhelyettes: Prof. Dr. Paulovics Anita egyetemi tanár
Fejlesztési és gazdasági dékánhelyettes: Prof. Dr. Jacsó Judit egyetemi tanár
Tudományos és nemzetközi dékánhelyettes: Dr. Varga Zoltán egyetemi docens

Szakfelelősök:

Jogász osztatlan képzés felelőse: Prof. Dr. Csák Csilla egyetemi tanár

Igazságügyi igazgatási (BA) alapszak felelőse: Dr. Hornyák Zsófia egyetemi docens 
Személyügyi, munkaügyi és szociális igazgtási (BA) alapszak felelőse: Dr. Tóth Hilda egyetemi docens
Személyügyi, munkaügyi és szociális igazgtási mesterképzési (MA) szak felelőse: Dr. Mélypataki Gábor egyetemi docens

Kriminológia mesterképzési (MA) szak felelőse: Csemáné Dr. Váradi Erika egyetemi docens

Jogi felsőoktatási szakképzés felelőse: Dr. Heinerné Prof. Dr. Barzó Tímea egyetemi tanár
Európai és nemzetközi üzleti jog (European and International Business Law) szakfelelőse: Prof. Dr. Jakab Nóra egyetemi tanár
4. A kar professzorai

Prof. Dr. Barta Judit PhD

Prof. Dr. Barzó Tímea PhD
	 Prof. Dr. Bíró György CSc

	Prof. Dr. Bragyova András DSc


Prof. Dr. Csák Csilla PhD
Prof. Dr. Farkas Ákos CSc

Prof. Dr. Görgényi Ilona CSc (Professor Emerita)
Prof. Dr. Horváth Tibor DSc (Professor Emeritus)
Prof. Dr. Jacsó Judit PhD

Prof. Dr. Jakab Nóra PhD

Prof. Dr. Kalas Tibor CSc (Professor Emeritus)

Prof. Dr. Nagy Anita PhD

Prof. Dr. Nagy Zoltán PhD
Prof. Dr. Prugberger Tamás DSc (Professor Emeritus)
Prof. Dr. Sáry Pál PhD
Prof. Dr. Szabó Miklós CSc
Prof. Dr. Szilágyi János Ede PhD
Prof. Dr. Torma András CSc

Prof. Dr. Paulovics Anita PhD

Prof. Dr. Róth Erika PhD
Prof. Dr. Veress Emőd PhD, DSc
Prof. Dr. Wopera Zsuzsa PhD

A kar díszdoktorai:

Prof. Dr. Peter Bülow (Universität Trier) 1991.

Prof. Dr. Frederico Carpi (Universita Degli Studi di Bologna), 1991.

	 Prof. Dr. Günter Kaiser (Max-Planck Institut, Freiburg) 1991.


Prof. Dr. Wolfgang Waldstein (Universität Salzburg) 1991.

Prof. Dr. Hans Wieling (Universität Trier) 1994.

Prof. Hugh Beale (University of Warwick) 1995.

	Prof. Dr. Rolf Birk (Universität Trier) 1996.


Prof. Dr. Reiner Schultze (Westfälische Wilhelms Universität, Münster) 1997.

	Prof. Dr. Novák István (MAB Polgári Eljárásjogi Munkabizottság elnöke) 1999.


Prof. Dr. Végh Zoltán (Universität Salzburg) 1999.

Prof. Dr. Alain Pellet (Université Paris X. Nanterre) 2000.

Prof. Dr. Király Tibor (Eötvös Loránd Tudományegyetem) 2001.

Prof. Dr. Horst Konzen (Universität Mainz) 2003.
	Prof. Dr. Hans-Joseph Peine (Universität Viadrina, Frankfurt) 2004.


Prof. Dr. Wilhelm Brauneder (Universität Wien) 2005.

Prof. Dr. Gáspárdy László (Miskolci Egyetem) 2006.

Prof. Dr. Hans-Heiner Kühne (Universität Trier) 2007.

Prof. Dr. Szalma József (Újvidéki Egyetem) 2009.

Prof. Dr. Guus Heerma Van Voss (Leiden University, Hollandia) 2010.

Prof. Dr. Monika Schlachter (Universität Trier) 2011.

Prof. Dr. Zlinszky János (Miskolci Egyetem és Pázmány Péter Katolikus Egyetem) 2014.

Prof. Dr. Dieter Schweizer (Universität Bonn) 2015.

Prof. Dr. Bahri Öztürk (Istanbul Kültür Üniversitesi) 2016.

Prof. Dr. Chiriac Lucian Teodor (Petru Maior Egyetem, Marosvásárhely) 2016.
Prof. Dr. Trócsányi László (Szegedi Tudományegyetem) 2018.

Prof. Dr. Gerhard Dannecker (Universität Heidelberg) 2019.

Prof. Dr. Mag. Dr. Gert-Peter Reissner (Universität Innsbruck) 2019.
Prof. Dr. Dieter G. Kindel (Universität Wien) 2020.

Prof. Dr. Csécsy György (Debreceni Egyetem) 2021.

Prof. Dr. Roland Norer (Universität Luzern) 2021.

Prof. Dr. Stipta István (Károli Gáspár Református Egyetem) 2023.
Prof. Dr. Kovács Péter (Pázmány Péter Katolikus Egyetem) 2024.

Prof. Dr. Paweł Czubik (Uniwersytet Ekonomiczny w Krakowie) 2025.

5. A kar intézetei és intézeti tanszékei

ÁLLAMTUDOMÁNYI INTÉZET

Intézetigazgató: Prof. Dr. Paulovics Anita egyetemi tanár (A/6. 206.)

Adminisztráció: Losonczi Laura Anna dékáni referens (A/6. 222., elérhetőség: 565-111/23-16, laura.losonczi@uni-miskolc.hu)
Hivatalsegéd: Soltészné Kertész Györgyi

INTÉZETI TANSZÉKEK:

Alkotmányjogi Intézeti Tanszék

Intézeti tanszékvezető: Prof. Dr. Paulovics Anita egyetemi tanár (A/6. 210.)

Dr. Hallók Tamás egyetemi docens (A/6. 204.)

dr. Pap Gábor egyetemi adjunktus (A/6. 204.)
Dr. Jámbor Adrienn egyetemi docens (A/6. 205.)

dr. Lindt Roland egyetemi tanársegéd (A/6. 202/b)
Közigazgatási Jogi Intézeti Tanszék

Intézeti tanszékvezető: Dr. Czékmann Zsolt egyetemi docens (A/6. 215.)

Prof. Dr. Torma András egyetemi tanár (A/6. 212.)

Dr. Nyitrai Péter egyetemi docens (A/6. 214.)
Dr. Szabó Balázs egyetemi docens (A/6. 215.)

Dr. Cseh-Zelina Gergely tanársegéd (A/6. 217.)
Dr. Ritó Evelin egyetemi tanársegéd (A/6. 213.)

dr. Marczisné Dr. Czibrik Eszter egyetemi tanársegéd (A/6. 217.)

Pénzügyi Jogi Intézeti Tanszék

Intézeti tanszékvezető: Prof. Dr. Nagy Zoltán egyetemi tanár (A/6. 211.)
Dr. Pásztorné Dr. Erdős Éva egyetemi docens (A/6. 208.)

Dr. Varga Zoltán egyetemi docens (A/6. 209.)
dr. Kovács-Berényi Laura egyetemi tanársegéd (A/6. 213.)

BŰNÜGYI TUDOMÁNYOK INTÉZETE

Intézetigazgató: Jámborné Prof. Dr. Róth Erika egyetemi tanár (A/6. 129.)

Adminisztráció: Szabó Emese dékáni referens (A/6. 117., elérhetőség: 565-111/22-99, emese.szabo@uni-miskolc.hu)
INTÉZETI TANSZÉKEK:

Büntetőjogi és Kriminológiai Intézeti Tanszék

Intézeti tanszékvezető: Prof. Dr. Jacsó Judit egyetemi tanár (A/6. 127.)

Csemáné Dr. Váradi Erika egyetemi docens (A/6. 130.)

Dr. Gula József egyetemi docens (A/6. 124.)
Prof. Dr. Görgényi Ilona professor emerita (A/6. 125.)
Dr. Sántha Ferenc egyetemi docens (A/6. 124.)
Dr. Udvarhelyi Bence egyetemi docens (A/6. 122.)
Büntető Eljárásjogi és Büntetés-végrehajtási Jogi Intézeti Tanszék

Intézeti tanszékvezető: Jámborné Prof. Dr. Róth Erika egyetemi tanár (A/6. 129.)

Prof. Dr. Farkas Ákos professor emeritus (A/6. 126.)

Prof. Dr. Nagy Anita egyetemi tanár (A/6. 123.)

Dr. Jánosi Andrea egyetemi docens (A/6. 128.)

CIVILISZTIKAI TUDOMÁNYOK INTÉZETE

Intézetigazgató: Prof. Dr. Csák Csilla egyetemi tanár (A/6. 113.)

Adminisztráció: Révész Katalin dékáni referens (A/6. 112., elérhetőség: 565-111/12-43, katalin.revesz@uni-miskolc.hu)
INTÉZETI TANSZÉKEK:

Kereskedelmi Jogi Intézeti Tanszék

Intézeti tanszékvezető: Prof. Dr. Barta Judit egyetemi tanár (A/6. 110.)
Prof. Dr. Veress Emőd egyetemi tanár (A/6. 110.)
dr. Halász Csenge egyetemi tanársegéd (A/6. 105.)
Munka- és Agrárjogi Intézeti Tanszék

Intézeti tanszékvezető: Prof. Dr. Szilágyi János Ede egyetemi tanár (A/6. 10.)

Prof. Dr. Csák Csilla egyetemi tanár (A/6. 113.)
Prof. Dr. Prugberger Tamás professzor emeritus (A/6. 104.)

Prof. Dr. Jakab Nóra egyetemi tanár (A/6. 103.)

Dr. Olajos István egyetemi docens (A/6. 102.)

Dr. Rácz Zoltán egyetemi docens (A/6. 102.)

Dr. Tóth Hilda egyetemi docens (A/6. 104.)

Dr. Mélypataki Gábor egyetemi docens (A/6. 121.)
Dr. Hornyák Zsófia egyetemi docens (A/6. 10.)
Dr. Solymosi-Szekeres Bernadett egyetemi docens (A/6. 103.)

dr. Máté Dávid Adrián egyetemi tanársegéd (A/6. 121.)
Polgári Jogi Intézeti Tanszék

Intézeti tanszékvezető: Dr. Heinerné Prof. Dr. Barzó Tímea egyetemi tanár (A/6. 114.)

Dr. Leszkoven László egyetemi docens (A/6. 120.)

Gondosné Dr. Pusztahelyi Réka habilitált egyetemi docens (A/6. 116.)

Dr. Juhász Ágnes habilitált egyetemi docens (A/6. 109.)

Dr. Udvarhelyiné Dr. Sápi Edit egyetemi docens (A/6. 105.)

Dr. Kriston Edit egyetemi adjunktus (A/6. 115.)
dr. Stefán Ibolya (A/6. 120.)
dr. Tóth Gergő József egyetemi tanársegéd (A/6. 115.)
EurópaI és Nemzetközi JOgi Intézet

Intézetigazgató: Turkovicsné Dr. Nagy Adrienn egyetemi docens (A/6. 107.)

Adminisztráció: Szabó Emese dékáni referens (A/6. 117., elérhetőség: 565-111/22-99, emese.szabo@uni-miskolc.hu)
INTÉZETI TANSZÉKEK:

Európajogi és Nemzetközi Magánjogi Intézeti Tanszék

Intézeti tanszékvezető: Dr. Angyal Zoltán habilitált egyetemi docens (A/6. 24.)

Dr. Mátyás Imre egyetemi docens (A/6. 23.)

Dr. Marinkás György egyetemi docens (A/6. 118.)
Polgári Eljárásjogi és Nemzetközi Jogi Intézeti Tanszék

Intézeti tanszékvezető: Turkovicsné Dr. Nagy Adrienn egyetemi docens (A/6. 107.)
Prof. Dr. Wopera Zsuzsa egyetemi tanár (A/6. 108.)

Dr. Cserbáné Dr. Nagy Andrea egyetemi docens (A/6. 106.)

dr. Tóth Barbara egyetemi tanársegéd (A/6. 108.)
Nemzetközi Jogi és Összehasonlító-jogi Tanszék

Intézeti tanszékvezető: Dr. Raisz Anikó egyetemi docens (A/6. 119.)
Dr. Béres Nóra egyetemi adjunktus (A/6. 119.)

dr. Krajnyák Enikő egyetemi tanársegéd (A/6. 118.)
JOGTÖRTÉNETI ÉS JOGELMÉLETI INTÉZET

Intézetigazgató: Prof. Dr. Sáry Pál egyetemi tanár (A/6. 224.)

Adminisztráció: Losonczi Laura Anna dékáni referens (A/6. 222., elérhetőség: 565-111/23-16, laura.losonczi@uni-miskolc.hu)

Hivatalsegéd: Soltészné Kertész Györgyi 
Intézeti Tanszékek:

Jogelméleti és Jogszociológiai Intézeti Tanszék

Intézeti tanszékvezető: Dr. Sáryné Dr. Gedeon Magdolna habilitált egyetemi docens (A/6. 225.)

Prof. Dr. Szabó Miklós professor emeritus (A/6. 201.)
Dr. Lehotay Veronika egyetemi docens (A/6. 218.)
dr. Hojnyák Dávid egyetemi tanársegéd (A/6. 202/a.)
Dr. Torma Judit egyetemi tanársegéd (A/6. 201/a.)

Jogtörténeti Intézeti Tanszék

Intézeti tanszékvezető: Dr. Turkovicsné Dr. Koncz Ibolya Katalin egyetemi docens (A/6. 219.)

Dr. Petrasovszky Anna egyetemi docens (A/6. 224.)

Római Jogi Intézeti Tanszék

Intézeti tanszékvezető: Prof. Dr. Sáry Pál egyetemi tanár (A/6. 226.)

Dr. Bajánházy István egyetemi docens (A/6. 225.)
A kar meghívott előadói:

Államtudományi Intézet

Dr. Panyi Béla címzetes egyetemi docens

Bűnügyi Tudományok Intézete

Balogh Beáta szakpszichológus

Dr. Kertész Tibor mediátor

Civilisztikai Tudományok Intézete

Dr. Bagjos Csaba, a Miskolci Törvényszék tanácselnöke 

Dr. Bányai Krisztina címzetes egyetemi docens

Dr. Fuhrmann Gábor, a Miskolci Törvényszék tanácselnöke
Dr. Gecse Istvánné egyetemi adjunktus
Dr. Hajdú Edit, a Kúria bírája

Dr. Orosz Gábor címzetes egyetemi docens 

Dr. Tománé dr. Szabó Rita címzetes egyetemi docens

A kar Dékáni Hivatala:

Hivatalvezető: Dr. Szilva-Orosz Flóra (A/6. fszt. 6., elérhetőség: 565-111/13-53, jogdhiv@uni-miskolc.hu)

Kari referens: Dr. Udvarhelyi Bence egyetemi docens (A/6. fszt. 6/a.)

Munkatársak:

Barva Beáta dékáni referens (A/6. fszt. 5.).
Orosz Kitti Fanni dékáni referens (A/6. fszt. 5.)
Pizsik Emese dékáni referens (A/6. fsz. 16.)

Takács Rita dékáni referens (A/6. fsz. 15.)
Kari könyvtáros: Kalmárné Erdődi Judit dékáni referens (A/5. 209.)

6. A kar képzési rendje

6.1. Egységes, osztatlan jogászképzés

Karunkon egységes, osztatlan jogászképzésen (MA) folyik oktatás. Az osztatlan képzésben tanuló joghallgatók a mintatanterv szerint 10 féléves képzést kapnak mind a nappali, mind a levelező tagozaton, önköltséges formában. A hallgatók az előadások mellett gyakorlati órákon is részt vesznek. (Nappali tagozaton a szemináriumi órák tartása kisebb csoportokban, tankörökben történik.) Az előadások célja az elméleti ismeretek átadása, a gyakorlati órák pedig ezek elmélyítését vagy jogesetek megoldását szolgálják. Az ajánlott tanterv szerint a hallgatók az első két szemeszterben történeti és elméleti ismereteket szerezhetnek, a hatályos joganyag oktatása a harmadik szemesztertől kezdődik. A hallgatók a kötelező tárgyak elsajátításán túl szabadon választható tárgyak felvételével is szélesíthetik ismereteiket. Az egyes szemeszterek végén összevont vizsgára, kollokviumra vagy beszámolóra kerül sor. Az ajánlott tantervben előírt valamennyi tanulmányi kötelezettség teljesítését követően (az abszolutórium megszerzése után) a hallgatók szakdolgozatuk megvédésével és a záróvizsgák letételével fejezik be tanulmányaikat. A sikeres vizsgázók doktori oklevelet és doktori címet kapnak.
6.2. Alapképzés (BA)

Az Igazságügyi igazgatási alapszak 2006-ban indult levelező tagozaton, ami a korábbi igazságügyi ügyintéző főiskolai szakot váltotta fel, a 2014/15. tanévtől pedig már nappali tagozatos munkarendben is elindult a képzés. A Munkaügyi és társadalombiztosítási igazgatási (jelenleg: személyügyi, munkaügyi és szociális igazgatási) szak szintén 2006-ban indult karunkon államilag támogatott és költségtérítéses levelező képzés formájában, majd a 2009/2010. tanévtől nappali munkarendben is megkezdődött ezen a szakon az oktatás. A kifutó igazgatásszervező alapképzés – nappali és levelező tagozaton – a 2009/2010. tanévben indult meg karunkon, amit a 2014/15. tanévtől az új közigazgatási képzés, a mára szintén kifutó közigazgatás-szervező alapszak váltott fel nappali és levelező tagozatos munkarendben. 

Az Igazságügyi igazgatási alapszakon olyan szakembereket képzünk, akik jogi alapismereteik, különösen az eljárásjogokban szerzett jártasságuk, valamint az igazságügy szervezetének és ügyvitelének ismerete birtokában alkalmasak arra, hogy közreműködjenek az igazságügyi döntések előkészítésében és végrehajtásában. A megszerzett BA oklevél elhelyezkedést biztosít az igazságszolgáltatás (bíróságok, ügyészségek), és különösen a közigazgatás valamennyi területén (önkormányzat, rendőrség, földhivatal, adó- és vámhatóság, stb.). A képzés nappali és levelező tagozaton folyik.

A Személyügyi, munkaügyi és szociális igazgatási alapképzés célja munkajoggal, munkaügyi kapcsolatokkal (tág értelemben vett munkaerő-piaci ismeretekkel) és szociális joggal, társadalombiztosítással (tág értelemben szociális ellátásokkal) összefüggő feladatokat elvégző munkaügyi és társadalombiztosítási szakemberek képzése, akik képesek munkaügyi és munkaerő-piaci kapcsolatok alakításában, munkajogi és társadalombiztosítási, szociális ügyek intézésében közreműködni. A végzett hallgatók továbbá kellő mélységű elméleti ismeretekkel rendelkeznek a tanulmányaik mesterképzésben történő folytatására.
Az ajánlott tantervek szerint a képzés az alapszakokon 6 féléves, a tanórákon kívül a hallgatók szakmai gyakorlaton is részt vesznek. Bármely BA alapfokú diploma birtokában a tanulmányok karunkon tovább folytathatók a Személyügyi, munkaügyi és szociális igazgatási mesterképzési szakon, a Kriminológia mesterképzési szakon vagy az osztatlan jogász képzésben a megszerzett kreditpontok meghatározott részének beszámításával.
6.3. Mesterképzés (MA)

A Munkaügyi és társadalombiztosítási igazgatási (jelenleg: Személyügyi, munkaügyi és szociális igazgatási) mesterképzési szak akkreditációja 2015-ben fejeződött be. A 2015. évi pótfelvételi eljárásban hirdette a kar első alkalommal a szakot, a 2016/17-es tanévben a levelező tagozatot indítottuk. A képzés célja munkaügyi és társadalombiztosítási szakemberek képzése a munkaügy és a társadalombiztosítás területén, akik jogi és szakmai tudás, képességek, attitűdök, autonómia és felelősség birtokában alkalmasak arra, hogy közreműködjenek a hazai és nemzetközi munkaügyi kapcsolatok alakításában, társadalombiztosítási és egyéb szociális jogi ügyek intézésében. A végzettek megfelelő szakmai és vezetői felkészültséggel rendelkeznek, legjobb tudásuk szerint elkötelezetten szolgálják és képviselik a szakmai érdekeket. A végzett hallgatók a megszerzett ismereteik birtokában alkalmasak lesznek arra, hogy tanulmányaikat doktori képzés keretében folytassák. A képzés időtartama 4 félév (2 év).

A Kriminológia mesterképzési szak akkreditációja 2016-ban fejeződött be. A szakot a kar első alkalommal a 2017/18-as tanév őszi félévében hirdette meg nappali és levelező tagozaton. A szak célja olyan jogi és társadalomtudományi felkészültséggel, interdiszciplináris ismeretekkel rendelkező szakemberek képzése, akik képesek a bűnelkövetők társadalmi integrációját, illetve az áldozatsegítést szolgáló, felsőfokú végzettséget igénylő munkakörök betöltésére. A képzést elvégzők alkalmasak lesznek a kriminálpolitika részterületein (büntetőpolitika, bűnmegelőzés, áldozati politika és a bűnözés elleni nemzetközi fellépés) a jogállami követelményeknek megfelelő és a társadalmi integrációt szolgáló döntéshozói, irányítási, tervezési, szervezési, elemzői, szakértői feladatok elvégzésére, valamint a bűnözés, annak megjelenési formái, a bűnelkövetővé, illetve áldozattá válás, bűnmegelőzés és a büntető igazságszolgáltatás működésének kutatására. A végzettek emellett megfelelő ismeretekkel fognak rendelkezni a tanulmányaik doktori képzésben történő folytatásához. A képzés időtartama 4 félév (2 év).

6.4. Jogi szakfordító képzés

Az Idegennyelvi Oktatási Központ nyelvtanárai által nyújtott képzés célja a jogi munka során felmerülő elméleti és gyakorlati problémák megoldásához nélkülözhetetlen idegen nyelvi készségek fejlesztése, valamint olyan nyelvi ismeretek elsajátítása, amelyek a jogi ismeretek mellett a végzett hallgatókat képessé teszi arra, hogy idegen nyelvi környezetben is maradéktalanul tudják szakmai feladataikat megoldani és anyanyelvükre szakmai szövegeket átültetni. A képzés további célja, hogy hozzásegítse a hallgatókat, azon idegen nyelvi ismeretek és készségek megszerzéséhez, amelyek szükségesek, ill. nélkülözhetetlenek a hazaitól eltérő európai uniós jog értelmezéséhez és alkalmazásához. A képzés nyelve: angol, francia és német. A képzésen való részvétel feltétele: középfokú nyelvvizsga és/vagy ennek megfelelő szintű nyelvtudás. További információkat lásd: http://www.iok.uni-miskolc.hu/wp-content/uploads/2020/12/jogi-szakford%C3%ADt%C3%B3-modul.pdf
6.5. Angol nyelvű LLM képzés

A Karunk 2017. évben akkreditáltatta a 2 féléves európai és nemzetközi üzleti jog (European and International Business Law) LLM angol nyelvű képzését, melyet először a 2018/19-es tanévben indítottunk el. A cél olyan jogászok képzése, akik a már meglévő elméleti és gyakorlati jogi tudásukra épülően ismerik az európai és nemzetközi üzleti-gazdasági joganyagot, értik az európai uniós jog működési mechanizmusát, ismerik az európai integráción kívüli gazdasági folyamatok komplex jogi szabályozását. Felismerik, hogy meghatározott, nemzetközi vonatkozású gazdasági viszonyok között mely szabályozók alkalmazhatók, valamint munkanyelvként alkalmazható angol nyelvű szaknyelvi ismeretekkel és készségekkel rendelkeznek. A képzés célja a gyakorló, illetve frissen végzett jogászok továbbképzése és fejlesztése. A mesterképzés többek között a jogi tanulmányaik során az Idegennyelvi Oktatási Központ által szervezett angol szakfordító specializációt szerzett hallgatók képzésbe való bevonását is célozza. A végzett hallgatók szakfordító képzésben szerzett nyelvi tudására alapozva a Kar egy gyakorlat-orientált, interaktív képzésben való továbbfejlődés lehetőségét kínálja fel.
6.6. Jogi felsőoktatási szakképzés
A Jogi asszisztens képzést felváltó jogi felsőoktatási szakképzést karunk a 2013/14. tanévben indította el. A felsőoktatási szakképzés célja olyan jogi alapismeretekkel rendelkező szakalkalmazottak képzése, akik az igazságszolgáltatásban és az igazságszolgáltatáson kívüli szakterületeken jártasak az adott jogterületre vonatkozó ismeretek gyakorlati alkalmazásában, felkészültek jogászi tevékenység előkészítésére és képesek tehermentesíteni a jogászokat a jogászi végzettséget nem igénylő feladatok alól. Az itt végzett hallgatók képessé válnak az igazságszolgáltatás intézményeiben és az igazságszolgáltatáson kívüli szakterületeken (kormányhivatalokban, önkormányzatoknál, közjegyzői irodákban, kis- és középvállalkozásoknál) a területnek megfelelő ügyviteli feladatok ellátására, illetve folytathatják tanulmányaikat az igazságügyi igazgatási, a munkaügyi és társadalombiztosítási igazgatási valamint közigazgatás-szervező alapszakokon, vagy az osztatlan jogász képzésben. Ez esetben a jogi felsőoktatási szakképzés során szerzett kreditek jelentős részét beszámítjuk a további tanulmányokba.
A képzés 2 éves (4 féléves) (teljes idejű) nappali és (részidejű) levelező tagozaton, támogatott, illetve költségtérítéses formában történik. A képzés részét képezi az összefüggő szakmai gyakorlat, melynek időtartama teljes idejű képzésben: 1 félév, legalább 560 óra, részidős képzésben pedig hat hét, legalább 240 óra. Részidős képzésben az összefüggő gyakorlat időtartama három hét.

6.7. Szakirányú továbbképzés

Posztgraduális képzés keretében szakirányú továbbképzés és doktori képzés folyik karunkon. A költségtérítéses szakirányú továbbképzés egyik formája a szakjogász-képzés, másik formája a nem jogász felsőfokú végzettséggel rendelkezők számára meghirdetett szakirányú továbbképzés.

A szakjogász-képzés célja egy adott jogi szakterület ismereteinek elmélyítése, gyakorlati elsajátítása, a jogászi hivatást választók szakmai specializációjának elősegítése. A 2010/2011. tanévtől a szakjogász képzés megújult formában – kibővült kínálattal – folytatódik a Karunkon. Az érdeklődők az adatvédelmi szakjogász, az állatvédelmi szakjogász, a compliance (megfelelési) szakjogász, az emberi jogi és jogállamisági szakjogász angol nyelven, az európai büntetőjogi szakjogász, a fiatalkorúak ügyeinek szakjogásza, a földforgalmi szakjogász, a gazdasági büntetőjogi szakjogász, a jogi szaknyelvi fordító (angol, német, francia) szakjogász, a jogpszichológiai szakjogász, a közlekedési szakjogász, a nemzetközi és összehasonlító gyermekjogi szakjogász angol nyelven, a pénzpiaci szakjogász (képzés helye: Budapest), a társasági jogi és cégjogi szakjogász, az uniós perjogi szakjogász, a vagyongazdálkodási szakjogász és a végrehajtási jogi szakjogász szakirányú továbbképzési szakok közül választhatnak.

A szakirányú továbbképzés keretében a nem jogász végzettséggel rendelkezők az általános és igazságügyi mediátor képzés, a bűnmegelőzési koordinátor, a Compliance (megfelelési) jogi szakokleveles szakember, az energetikai jogi szakokleveles tanácsadó, a jogi szakokleveles áldozatsegítő szakember, a jogi szakokleveles állatvádelmi szakember, a jogi szakokleveles földforgalmi szakember, a jogi szakokleveles gazdasági (agrár, gazdaságtudományi, informatikai, műszaki, természettudományi) szakember, a jogi szakokleveles köznevelési szakember, a jogi szakokleveles vagyongazdálkodási szaktanácsadó, a senior humánerőforrás tanácsadó képzésre jelentkezhetnek.
A szakirányú továbbképzések 2, 3 vagy 4 félévesek, ezen belül kerül sor a szakdolgozat elkészítésére, megvédésére, valamint a záróvizsgákra. A képzéseinket kellő számú jelentkezés esetén indítjuk. További kari képzéseinkről bővebben tájékozódhatnak az egyetemi honlap https://www.uni-miskolc.hu/kepzesek/szakiranyu-tovabbkepzes/ linkjén és a kari honlap https://jogikar.uni-miskolc.hu/kari_kepzesek?kategoria=10 és a https://jogikar.uni-miskolc.hu/felveteli_szakiranyu oldalakon.
6.8. Doktori képzés

A posztgraduális doktori (PhD) képzés ideje mind az államilag támogatott nappali, mind a költségtérítéses levelező tagozaton 8 félév. A szervezett képzés egyrészt tanulmányi kötelezettséget jelentő foglalkozásokból, előadásokból, szemináriumokból, másrészt a tudományos közleményekhez (cikkekhez, tanulmányokhoz) és doktori értekezéshez vezető kutatómunkából áll. A hallgatók munkáját egy-egy tudományosan minősített témavezető irányítja. A képzést az egyetemi és a kari doktori tanács szervezi és felügyeli. A felvételről a kari doktori iskola tanácsának javaslata alapján az egyetem doktori tanácsa dönt. A nappali tagozatos PhD hallgatók ösztöndíjban részesülnek. A doktori fokozat megszerzésének feltétele az abszolutórium megszerzése, a doktori vizsgák, szigorlatok eredményes letétele, önálló tudományos munkásság bemutatása, két idegen nyelvnek a tudományterület műveléséhez szükséges ismerete, valamint a doktori értekezés elkészítése és nyilvános vitában való megvédése. A képzésről további információkat tudhat meg a https://jogikar.uni-miskolc.hu/deak_ferenc_doktori_iskola oldalon.

7. Felvételi eljárás

Az osztatlan jogászképzésre, az MA képzésekre, a BA képzésekre, valamint a felsőoktatási szakképzésre jelentkezők felvételi rendszere az általános rendelkezéseknek felel meg, kari sajátosságaink nincsenek. Minden szakra online, a www.felvi.hu oldalon lehet jelentkezni.

A szakirányú továbbképzésre felvételi vizsga nélkül nyernek felvételt a jelentkezők, megfelelő létszámú jelentkezés esetén, a szak bemeneti követelményeinek teljesítése után. Szakirányú továbbképzésre történő jelentkezés esetén a jelentkező 3.000,- Ft intézményi eljárási díjat köteles megfizetni. 

8. Hallgatói ügyintézés

A hallgatók tanulmányaikkal kapcsolatos adminisztratív és általános ügyek intézése az Oktatási Stratégiai Központ kijelölt munkatársánál, ill. tanulmányi ügyintézőjénél történik, meghatározott ügyekben az intézeti (tanszéki) adminisztrációt vagy a Dékáni Hivatalt kereshetik fel. Sok esetben megoldást nyújt a NEPTUN rendszerbe betekintés is.

Oktatási Stratégiai Központ
A Miskolci Egyetemen a Hallgatói Központban intézhetik a hallgatók tanulmányi ügyintézőjük segítségével hallgatói ügyeiket. A HK jelenleg Tanulmányi Csoport néven az Oktatási Stratégiai Központon belül működik.
Honlapján a hallgatói ügyintézéssel kapcsolatban minden információ megtalálható: https://www.uni-miskolc.hu/egyetemunk/szervezeti-egysegek/nem-kari-szervezetek/oktatasi-strategiai-kozpont/tanulmanyi-csoport/ 
Ügyfélfogadás:
Ügyintézés helye: A/1. épület magasfszt. 17. szoba

A hallgatói, oktatói, kutatói szolgáltatásfejlesztés, a hatékonyabb ügyintézés, valamint a minőségbiztosítás követelményeinek kielégítése céljából a Központ ügyfélhívóval van ellátva.

Ügyfélfogadási idő
Tanulmányi időszakban:

	Hétfő
	9:00-11:00

	Kedd
	13:00-15:00

	Szerda
	9:00-11:00

	Csütörtök
	13:00-15:00

	Péntek
	09:00-11:00


A hallgatói tanulmányi ügyintézés tekintetében az alábbi megosztás érvényesül:

	Tanulmányi Csoport

	Dékáni Hivatal, tanszéki adminisztráció

	Diákigazolvány, diákhitel igénylése, érvényesítése

Ösztöndíj, támogatások

Tanulmányi tájékoztatás

Regisztráció

Állami ösztöndíj, képzési szerződés

Igazolások kiadása

Abszolutórium

Oklevél, oklevélmelléklet, leckekönyv

Egyéb ügyek:

- Külföldi hallgatókkal kapcsolatos ügyintézés

- Gazdasági ügyintézés

- Órarend
	Órarendi, tanrendi tájékoztatás

Tárgyfelvétel

Önköltség, tartozások

Kérelmek elbírálása

Szakmai gyakorlat, specializációválasztás

Szakdolgozat, záróvizsga

Vizsgák


A Tanulmányi Csoport, ÁJK kari ügyintézői

	Ügyintéző
	E-mail
	Mellék
	Szoba
	Szak

	Zilai Éva
	eva.zilai@uni-miskolc.hu
	13-49
	A/1. mfsz.17.
	Jogász nappali-levelező 
1-5. évfolyam


	Kiss Csaba József
	csaba.kiss@uni-miskolc.hu
	21-91
	
	Igazságügyi igazgatási BSc nappali-levelező 
Munkaügyi és társadalombiztosítási (Személyügyi, munkaügyi és szociális) BSc/MSc nappali-levelező
Kriminológia MSc nappali-levelező

Európai és nemzetközi üzleti jog LLM nappali-levelező
Jogi felsőoktatási szakképzés nappali-levelező Igazgatásszervező BSc nappali-levelező (kifutó képzés)
Közigazgatás-szervező nappali, levelező (kifutó képzés)
Közigazgatási MSc levelező tagozat (kifutó képzés)
Szakirányú továbbképzési szakok


	Karon maradó tanulmányi kapcsolattartó munkatárs
	Barva Beáta

	13-06 mellék

A/6. ép. fszt. 5. szoba
	beata.barva@uni-miskolc.hu


A Miskolci Egyetemre felvételt nyert fogyatékkal élő hallgatók a Miskolci Egyetem Esélyegyenlőségi Terve alapján felállított Esélyegyenlőségi Bizottsághoz, az egyetem fogyatékosügyi koordinátorához (Dr. Fekete Sándor tel.: 20-49, e-mail: sandor.fekete@uni-miskolc.hu) fordulhatnak kéréseikkel és kérdéseikkel. Az Esélyegyenlőségi Bizottsághoz bárki fordulhat olyan üggyel, ami szerinte sérti az Esélyegyenlőségi Tervben is megfogalmazott egyenlő bánásmód követelményét. További információ a Miskolci Egyetem honlapján a következő menüpontok útján érhető el: www.uni-miskolc.hu → Hallgatóknak → Esélyegyenlőség.

9. A tanév tanulmányi időbeosztása (HKR. 36. §)

A tanulmányi idő félévekre, ezeken belül regisztrációs időszakra, szorgalmi időszakra, vizsgaidőszakra, szakmai gyakorlaton eltöltendő időszakra és szünetekre tagozódik. A tanulmányi félév időbeosztásának tervezetét az érintett félévet megelőző félévben az Oktatási Stratégiai Központ vezetője terjeszti a Szenátus elé jóváhagyásra.
A szorgalmi időszak lehetőleg 15 hét, amelyet hat hét, de legalább huszonhét munkanap vizsgaidőszak követ. A karok tanulmányi- és vizsgaszabályzatukban lehetőséget biztosíthatnak szabadnapokon történő vizsgáztatásra.

Az órarendi foglalkozások kezdő időpontja általában reggel 8 óra. Egy tanóra időtartama 45 perc. Két egymást követő óra között minimum 10 perc szünetet kell tartani, azonban a hallgatók hozzájárulásával az órák összevontan is megtarthatók. A gyakorlati képzésben zajló órák az adott közoktatási intézmény órarendjéhez igazodnak. Az órarendi foglalkozások kezdő időpontjára vonatkozó részletszabályokat a Kari Tanács jogosult meghatározni azzal, hogy levelező rendszerű képzésben, illetve a BBZK esetében nappali tagozaton is a foglalkozások szabadnapokra is ütemezhetők. További szabályokat a HKR 36. §-ban találhat.

10. Néhány fontosabb rendelkezés a Hallgatói Követelményrendszer (HKR) alapján

Kreditrendszer: A 2003/2004. tanévtől a hallgatók kreditrendszerben folytatják tanulmányaikat. A következőkben néhány fontos kredittel kapcsolatos alapfogalmat ismertetünk.

Kredit (tanulmányi pont): a tanulmányi kötelezettségek teljesítésére irányuló hallgatói tanulmányi munka mértékegysége, az összes hallatói tanulmányi munkaidővel arányos relatív mérőszám. Független az érdemjegytől. Csak érdemjeggyel lezárt tantárgyhoz rendelhető kredit.

Kreditgyűjtés: kreditek gyűjtése a tanulmányok végzése során, minden egyes tanulmányi időszakban a megszerzett kreditek hozzáadódnak a korábban megszerzett kreditekhez mindaddig, amíg a hallgató az összes, az oklevél megszerzéséhez előírt számú kreditet el nem éri. (Jogászképzésben 300 kredit, alapképzésben 180 kredit, mesterképzésben 120 kredit.)

Ajánlott tanterv (mintatanterv): a tantervben szereplő tárgyak olyan elosztása félévekre, amelyet átlagos ütemben haladni akaró hallgató úgy követhet, hogy eleget tesz minden tantárgy felvételénél az előtanulmányi követelményeknek, minden félévben átlagosan 30 (plusz, mínusz 3) kreditet teljesít és tanulmányi követelményei a képesítési követelményekben meghatározott képzési idő alatt fejezi be.

Aktív félév: amelyre a hallgató beiratkozik, tantárgyakat vesz fel. A 2014/2015. tanév I. félévétől kezdődően a hallgatói jogviszonyt létesítő – és ezt követően felmenő rendszerben – hallgatók esetében a beiratkozás és a bejelentkezés további feltétele az adminisztrációs díj Neptun rendszeren keresztül történő megfizetése.

A hallgató köteles a számára előírt időintervallumban, de legkésőbb a regisztrációs héten az adott félévre a Neptun rendszerben elektronikusan bejelentkezni és legalább egy tantárgyat felvenni. E két feltétel együttes teljesülése esetén minősül a félév aktív félévnek.

Passzív félév: az első beiratkozást követően az a félév, amikor a hallgató beiratkozási kötelezettségének nem tesz eleget vagy tanulmányai szüneteltetését kérelmére a kar engedélyezte.

Kurzus: órarendi hellyel és időponttal rendelkező egy félévnyi tanulmányi foglalkozás.

Kritériumkövetelmény: olyan kötelezően teljesítendő előírás, amelyhez nem tartozik kredit. Ilyen lehet a szakmai gyakorlat, a nyelvi követelmény, a testnevelésben való részvétel.

Előtanulmányi kötelezettség: egy tantárgy vagy kurzus ismeretanyagának megértéséhez szükséges, másik tantárgyban vagy kurzusban szereplő ismeretanyag és/vagy valamely kritériumkövetelmény igazolt teljesítése.

ETR (Egységes Tanulmányi Rendszer/NEPTUN): az oktatás- és tanulmányszervezést, valamint a hallgatói pénzügyeket kezelő számítógépes nyilvántartó rendszer

Tantárgyfelvétel: egy tantárgy meghirdetett előadási és/vagy tantermi foglalkozására való jelentkezés. Feltétele a tantárgy/kurzus előtanulmányi kötelezettségének teljesítése. CV-s tárgyként (csak vizsga) az a tárgy vehető fel, amelyből a hallgató már aláírással rendelkezik. CV-s tárgyakból előadás és gyakorlati foglalkozás nem kerül meghirdetésre. Az adott (páros vagy páratlan) félév ajánlott tanterv szerinti tárgyai tárgyfelvétellel, az ellenkező félév tárgyai vizsgakurzusként vehetők fel.

Tanulmányok elismertetése, befogadása: más felsőoktatási intézményben teljesített tantárgy/kurzus elfogadása, a hozzá tartozó kredit megállapítása. A beszámítási kérelemhez szükséges a tanult anyag tematikája, a szerzett érdemjegy igazolása, valamint a Karon oktató tanszék véleménye.

Vizsgakurzus: az adott vizsgaidőszakban kreditszerzésre alkalmas vizsgalehetőség.

Ajánlott tanterv (mintatanterv) (HKR 33. §)

Az ajánlott tanterv (mintatanterv) egyszerűsített definíciója fent olvasható. Az ajánlott tanterv meghatározó jelentőségű, mivel ez tartalmazza oktatási időszakonkénti bontásban valamennyi tárgyat heti/félévi óraszámi bontásban, a hozzájuk rendelt krediteket, a számonkérés típusát (aláírás, beszámoló kollokvium), a tantárgy meghirdetésének féléveit, az előtanulmányi kötelezettséget, a tárgyak kódját. Tartalmazza továbbá, hogy a diploma minősítésénél milyen tárgyakat veszünk figyelembe.

Az intézeti tanszékek az ajánlott tantervben szereplő félévekben hirdetik meg tárgyaikat. Vizsgakurzusként az előző félév tárgyai kerülnek meghirdetésre, kizárólag vizsgázási lehetőséggel, aláírás megszerzésére nincs mód. Az ajánlott tanterv megtalálható e füzet végén, a NEPTUN rendszer mintatanterv menü pontjában, valamint a kari honlapon.

A hallgatónak a tárgyfelvételkor ügyelni kell arra, hogy melyik mintatanterv szerint folytatja tanulmányait, a mintatanterv kiválasztásánál a beiratkozás éve a meghatározó. További szabályokat a HKR 33. §-ban találhat.
A hallgatói jogviszony (HKR 37. §) és a Beiratkozás (HKR 38. §)
A hallgatói jogviszony a beiratkozással jön létre. A felvételt nyert jelentkező abban a félévben létesíthet hallgatói jogviszonyt, amelyre a felvételi eljárás során felvételt nyert. A hallgató köteles a számára előírt időintervallumban, de legkésőbb a regisztrációs héten az adott félévre a Neptun rendszerben elektronikusan bejelentkezni és leg-alább egy tantárgyat felvenni. E két feltétel együttes teljesülése esetén minősül a félév aktív félévnek.A hallgató az első félévre történő beiratkozáskor érvényes ajánlott tanterv alapján végzi tanulmányait. Amennyiben a hallgató hallgatói jogviszonyának szüneteltetése alatt a képzés követelményei megváltoztak, a kar az eredeti mintatantervet módosíthatja. A hallgatói jogviszony passzívvá válik, ha a hallgató nem iratkozik be a félévre, nem vesz fel tárgyakat, illetve ha a hallgató legkésőbb a regisztrációs hét végéig bejelenti, hogy a következő képzési időszakban hallgatói kötelezettségének nem kíván eleget tenni.

A hallgató a bejelentkezést a szorgalmi időszak megkezdését követő 30 napon belül visszavonhatja. Amennyiben a hallgató ezen időpontig nem kéri tanulmányainak szünetelését, az adott félév aktív félévnek minősül akkor is, ha a hallgató nem vesz részt a foglalkozásokon, és nem tesz eleget egyetlen tantervben foglalt tanulmányi követelménynek sem. A 2014/2015. tanév I. félévétől hallgatói jogviszonyt létesítő – és ezt követően felmenő rendszerben – hallgatók esetében a beiratkozás/bejelentkezés visszavonásakor az adminisztrációs díj nem jár vissza.

Beiratkozás az I. évfolyam I. félévére a meghirdetett időpontban történik személyesen, ezt követően, a II. félévtől a hallgatónak a regisztrációs héten a NEPTUN rendszerben kell regisztrálnia, és ezzel egy időben a tárgyakat felvennie. A hallgató a tárgyfelvételről tantárgyanként a Neptun rendszeren keresztül elektronikus értesítést kap.

A hallgató a tárgyfelvételi időszak lezárását követő öt napon belül kifogással élhet a Neptun rendszerben szereplő tárgyfelvételre vonatkozó téves adatokkal szemben. A kifogást az érintett kar dékáni hivatalában kell előterjeszteni. A kifogást az érintett kar dékánja jogosult elbírálni. A kifogás alapján a Neptun rendszerben módosításnak elsősorban adminisztrációs vagy számítástechnikai hiba esetén van helye. (HKR 45. §)
További szabályokat a HKR 37-38. §-ban találhat
A tantárgyak meghirdetése (HKR 43. §) és A kreditbeszámítás (HKR 42. §)
A tanszékek a NEPTUN-ban hirdetik meg a tárgyakat. Ha egy felvett tantárgy kreditpontjait a hallgató nem tudta megszerezni az adott félévben, egy későbbi félévben a tantárgyat újra felveheti. Ha a félévközi követelményeket teljesítette, akkor a tárgy a következő félévben felvehető vizsgakurzusként. Ha a félévközi követelményeket nem tudta teljesíteni, akkor a hallgatónak a tantárgyat újra fel kell vennie abban a félévben, amikor azt a tanszék meghirdeti.
Az egyes képzési szinteken és szakokon megszerzett és összegyűjtött tanulmányi pontok más képzési szinteken, ill. más szakokon történő beszámításának módjáról és mértékéről a hallgató által beszámításra beterjesztett tantárgyakról, azok kredit értékéről a mintatanterv alapján a Kar Kreditátviteli Bizottsága dönt (határozathozatal és a kérelmek benyújtása Neptun rendszeren keresztül történik). Egy szak tantárgyát a befogadott tantárgy kötelezően helyettesíti, ha a tantárgyi programjában megjelölt tudás 75 %-ban lefedik a szak tantárgyának programjában található elemeket vagy a kérelem szabadon választható tantárgyra vonatkozik. 
További szabályokat a HKR 42-43. §-ban találhat
A leckekönyv (HKR 44. §)

A leckekönyv a beiratkozások megtörténtét, a tanulmányi- és vizsgakötelezettségek mikénti teljesítését és az ezekkel kapcsolatos körülményeket igazoló okirat. A 2010/2011. tanévtől a Miskolci Egyetem Állam- és Jogtudományi Karán elektronikus leckekönyv került bevezetésre. A hallgató részére hallgatói jogviszonya megszűnésekor a leckekönyvet – nyomtatott formában – ki kell adni.
Az aláírás és a gyakorlati jegy (HKR 48. §)

A tantárgyfelelős, illetve a tárgy oktatói minden félév elején közzéteszik a félévvégi aláírás feltételeit. Nem kaphat félévvégi aláírást az a hallgató, aki a tantárgyból a tantárgyi program által előírt évközi kötelezettségeinek nem tett eleget. 

A szorgalmi időszak végét követően az aláírások és a gyakorlati jegyek pótlására a vizsgaidőszak első két hetében van lehetőség, beleértve a dékáni méltányosság esetét is. A pótlási időszak végének pontos meghatározását minden félévben a tanulmányi időbeosztás tartalmazza. A tantárgyfelelősök/oktatók kötelesek minden hétre legalább egy lehetőséget biztosítani a pótlásra. A vizsgaidőszakban ugyanazon tantárgyból legfeljebb három alkalommal lehet aláírást, gyakorlati jegyet pótolni, első alkalommal kérelem és mulasztási díj befizetése nélkül, a második alkalommal dékáni méltányossági engedély birtokában a HKR 124. § (1) bekezdésében rögzített díj fizetését követően. A harmadik pótlási alkalomra kivételesen indokolt esetben rektori méltányossági engedély birtokában van lehetőség az engedélyben rögzített időpontig, a 124. § (1) bekezdésében rögzített díjak megfizetése után.
A sikeres gyakorlati jegy javítására ugyanazon tárgyból egyszer van lehetősége a hallgatónak, mely lehetőség ingyenes. A sikeres gyakorlati jegyet legfeljebb a vizsgaidőszak 2. hetének utolsó napjáig lehet javítani.

A vizsgáztatás rendje (HKR 50. §)

A hallgató a kitűzött vizsganapokra (vizsgahelyekre) a Neptun rendszeren keresztül a karok által meghirdetett időponttól jelentkezhet. A hallgató a vizsgára való jelentkezését, illetve annak megváltoztatását a vizsga előtti nap 12. órájáig teheti meg hátrányos következmény nélkül. Amennyiben a hallgató a vizsgán nem jelenik meg, mulasztási díjat köteles fizetni, és a következő vizsgaidőpontban csak második és harmadik vizsgát tehet. A vizsga mulasztásának tényét a Neptun rendszerben fel kell tüntetni. A vizsga mulasztása „elégtelen (1)” érdemjeggyel nem szankcionálható.

A hallgató vizsgára (kollokvium, összevont vizsga, szigorlat) csak akkor bocsátható, ha az adott tantárgyból előzetesen a félévvégi aláírást megszerezte, az intézménnyel szemben lejárt tartozása nincs, az előtanulmányi rend feltételeit maradéktalanul teljesítette, továbbá megelőző tanulmányi félévének lezárása megtörtént.

Vizsgázni csak a személyazonosság igazolására alkalmas érvényes okirat birtokában lehet. A vizsgákat az egyetem hivatalos helyiségeiben kell lefolytatni. A dékán ettől indokolt esetben eltérést engedélyezhet, kijelölve a vizsga helyét is. A vizsga lefolytatható: szóban vagy írásban, illetve írásban és szóban is.

Amennyiben a vizsgaidőszakban valamely tárgyból nem sikerül eredményes vizsgát tenni, a következő vizsgaidőszakban lehet ismét megkísérelni a vizsgát. Tárgyanként vizsgaidőszakonként 3 alkalommal lehet vizsgázni, további méltányossági vizsgaalkalmak a HKR-ben meghatározott eljárásban tehetők. A többször felvett tárgyak esetében az ismételt vizsgákat a Neptun rendszer folyamatosan számolja.

A tanulmányi eredmény kiszámítása (HKR 56. §)

A hallgató tanulmányi eredményét a Neptun rendszerbe írják be az arra jogosult személyek. A Neptun rendszerbe történő bármilyen illetéktelen bejegyzésnek fegyelmi következményei vannak.

A hallgató tanulmányi munkájának mennyiségét az adott félévben vagy a tanulmányok kezdetétől megszerzett kreditpontok összege mutatja.

A tanulmányi munka minőségét a kreditekkel súlyozott tanulmányi átlag alapján határozhatjuk meg. Egy félév vonatkozásában:

Súlyozott tanulmányi átlag = ∑ (kreditpont x érdemjegy) / teljesített kreditpontok összege

Azon felsőoktatási/felsőfokú szakképzések esetén, ahol a tárgyak teljesítése kreditben nem mérhető, a tanulmányi munka minőségét az érdemjegyek számtani átlaga alapján kell meghatározni.

Háromfokozatú minősítés esetén a kreditponttal súlyozott tanulmányi átlag megállapításakor a kiválóan megfelelt minősítést jeles (5), a megfelelt minősítést közepes (3) érdemjeggyel kell figyelembe venni.

A befogadott tantárgy eredménye beszámítandó a súlyozott tanulmányi átlagba, kivéve, ha azt a hallgató a szakmai képzéséhez nem tartozó tantárgyak köréből a szabadon választott tantárgyakra engedélyezett kereten felül veszi fel.

A tanulmányi ösztöndíj meghatározása a Térítési és juttatási szabályzat szerint, a tanulmányi munka mennyiségi és minőségi értékelésére szolgáló kreditindex alapján történik. A kreditindex egy félévre vonatkozik. Kiszámítási módja:

Kreditindex= ∑ (kreditpont X érdemjegy) / 30

E számítási módtól a Kari Tanács a vonatkozó jogszabályok keretei között eltérhet.

Amennyiben a hallgató 30-nál több kreditet teljesített, ilyen tartalmú kari szabályzati rendelkezés alapján lehetőség van arra, hogy a kreditindex számításánál a nevezőben az összes kredit szerepeljen.

A tanulmányi félév lezárásához a vizsgaidőszak befejezése után a Beiskolázási és Oktatásszervezési Igazgatóság ellenőrzi – a Neptun rendszer segítségével – a hallgatók félév lezárásához tartozó, az ajánlott tantervben előírt és az egyéni tantervben vállalt követelményeinek teljesülését, és a teljesítést rögzíti a Neptun rendszerben.

A súlyozott tanulmányi átlag, illetve a kreditindex számításánál érdemjegyként minden gyakorlati jegyet, vizsgát, összevont vizsgát a végeredménnyel (tehát ismételt vizsga esetén a legutolsó osztályzattal), és a szigorlatok osztályzatát kell figyelembe venni. A tanterv előírhatja, hogy az évfolyamdolgozat és a kötelező szakmai gyakorlat eredménye is beszámítson a súlyozott átlagba, valamint a kreditindexbe.

A súlyozott tanulmányi átlagot és a kreditindexet két tizedesjegy pontossággal kell kiszámítani.

A súlyozott tanulmányi átlageredmény: a)
kitűnő, ha az átlag 5,00, b)
jeles, ha az átlag 4,51-4,99, c)
jó, ha az átlag 3,51-4,50, d)
közepes, ha az átlag 2,51-3,50, e)
elégséges, ha az átlag 2,00-2,51, f)
elégtelen, ha az átlag nem éri el a 2,00-át.

Méltányossági engedélyek (HKR 58-59. §§)

A hallgató sikertelen tanulmányi kötelezettségeinek teljesítésére, javítására vagy pótlására, a HKR szabályzatban foglalt lehetőségek kimeríette, vagy önhibáján kívül mulasztáotta, illetve nem tudta teljesíteni, méltányossági indokokra hivatkozással elektronikus kérelemmel fordulhat a kar dékánjához.
A kérelmet, az annak alapjául szolgáló indokok felmerülését követően, vagy akadályoztatás esetén az akadály megszűnését követően haladéktalanul kell benyújtani.

A hallgató az engedélyről határozatot kap, melyet köteles az érintett tanszéknek/intézeti egységnek bemutatni az időpont kérésénél. A határozatot az Oktatási és Stratégiai Központ köteles bejegyezni a hallgató elektronikus leckekönyvébe.

A kérelem esetén a dékán szemeszterenként legfeljebb egyszeri alkalommal egy tantárgyból aláírás pótlást vagy gyakorlati jegy pótlást engedélyezhet a vizsgaidőszak 2. hetének végéig. 
A hallgató, ha a dékáni méltányossági engedéllyel sem tudta sikeresen teljesíteni az elmaradt tanulmányi kötelezettségét, elektronikus kérelemmel fordulhat az oktatási rektorhelyetteshez.
A hallgató tanulmányai során rektori méltányossági engedélyben összesen legfeljebb három alkalommal részesülhet.

A döntést a hallgatónak, a dékáni hivatalnak, az érintett tanszék/intézet vezetőjének és az Oktatási Stratégiai Központnak meg kell küldeni.

11. A Kar által nyújtott ösztöndíjak

11.1. Primus Ösztöndíj 

A Miskolci Egyetem Állam- és Jogtudományi Kara fő céljának tekinti, hogy a jövőben minél több középiskolás hallgató a továbbtanulásról meghozott döntése folytán első helyen jelölje meg a Kart. Erre szolgál a Kar által kidolgozott Primus ösztöndíjprogram, melynek keretében minden évben tíz elsőéves hallgató részére összesen tíz ösztöndíj kerül odaítélésre, személyenként 100.000.- Ft összegben. A Primus ösztöndíjra az a hallgató jogosult, aki a Miskolci Egyetem Állam- és Jogtudományi Kar által rendezett szónokversenyen a jelentkezés évét megelőző 5 éven belül első, második vagy harmadik helyezést elért vagy különdíjat kapott és a Miskolci Egyetem Állam- és Jogtudományi Karának nappali tagozatára jelentkezett és felvételt nyert; aki a Miskolci Egyetem Állam- és Jogtudományi Kara által rendezett angol nyelvű perbeszédversenyen helyezést elért és a Miskolci Egyetem Állam- és Jogtudományi Karának nappali tagozatára jelentkezett és felvételt nyert; illetve akik a legmagasabb felvételi pontszámmal rendelkeznek. Az ösztöndíjról a Kar mindenkori dékánja dönt a Dékáni Hivatal által előkészített rangsor alapján.

11.2. Tanulmányi Emlékérem

A hallgatók kiemelkedő tanulmányi eredményének és közösségi tevékenységének elismerése érdekében a Kari Tanács 1985-ben Tanulmányi Emlékérem kitüntetést (arany, ezüst és bronz fokozat) alapított. Az Emlékérem adományozása pályázat alapján történik. Pályázhatnak a Kar hallgatói legalább 3 sikeres lezárt félévet követően. A pályázatok elfogadásáról, illetve a fokozatok odaítéléséről a Tanulmányi Emlékérem Véleményező Bizottság dönt. A kitüntetés átadására minden évben a március 15-i egyetemi ünnepélyes szenátus ülés alkalmával kerül sor.

11.3. Szemere Bertalan Emlékérem

Az Állam- és Jogtudományi Kar Tudományos Diákköri Tanácsa az 1984. május 5-i ülésén kezdeményezte, hogy a tudományos diákköri mozgalomban kitűnt végzős hallgatók ünnepélyes keretek között, elismerésben részesüljenek. Szemere Bertalan Emlékérem annak a végzős hallgatónak adományozható, aki tudományos diákköri tag, több éven keresztül kiemelkedő tevékenységet végzett a diákköri mozgalomban és kitűnt tanulmányi munkájával, valamint példamutató magatartásával. A kitüntetés átadására minden évben a Kar/Egyetem által szervezett kitüntetés átadó ünnepségen kerül sor.

12. Kari könyvtár, kari informatika

A Karon önálló Kari Könyvtár működik (ÁJK A/5. épület, II. emelet, 209. szoba, Telefon: (46) 565-111/20-71 mellék, könyvtáros: Kalmárné Erdődi Judit).

A folyamatosan fejlesztett könyvtári állományt ma már mintegy 8700 könyv, 1700 jegyzet és 61 féle folyóirat (ebből 15 idegen nyelvű) alkotja. A beszerzések során kezdettől nagy hangsúlyt kap az Európai Uniós joganyag és szakirodalom biztosítása. A könyvtári állomány használata helyben olvasással történik, a hallgatók diákigazolvánnyal vehetik igénybe a szolgáltatásokat. Fénymásolási lehetőségen túl a könyvtár egyéb szolgáltatásokat is nyújt, pl. internet elérési lehetőség, jogtár használata. A 2007/2008. tanévtől a kari könyvtár területe kibővült és egy 12 szabad hozzáférésű számítógépből álló gépterem került kialakításra a hallgatók számára.

A karon kezdettől fogva prioritást élvez az informatikai infrastruktúra kiépítése és fejlesztése. Már 1982-ben megkezdődött a számítógépek beszerzése és alkalmazása a kutatói-oktatói munkában. A C/2. Fejépület Műhely-csarnok épületének déli oldalán új, korszerű számítógépes laboratórium áll a hallgatók rendelkezésére, mely elsősorban a Jogi informatikai tantárgyak, ill. a gépírás oktatásának elősegítését szolgálja.

13. A jogászképzést segítő alapítványok

13.1. Miskolci Jogászképzésért Alapítvány

A miskolci jogászképzés támogatása céljából az északkelet-magyarországi régió öt ügyvédi kamarája 1995-ben alapítványt hozott létre 250.000 forint induló vagyonnal. Az alapítvány kuratóriumának elnöke a kar mindenkori dékánja. Az alapítvány céljának tekinti többek között a hátrányos anyagi helyzetben lévő, ill. kiemelkedő teljesítményt nyújtó hallgatók anyagi támogatását, a szakmai továbbképzés és a szakvizsgára felkészítő képzés feltételeinek biztosítását, tudományos szakmai rendezvények támogatását, a hagyományápoló és kulturális értékeket hordozó jogász rendezvények támogatását.

13.2. Novotni Alapítvány a Magánjog Fejlesztéséért

A magánszemélyek által 1994-ben 250.000 forint induló vagyonnal létrehozott alapítvány célja, hogy – emléket állítva az iskolateremtő Novotni Zoltán professzor szakmai munkásságának – elősegítse a magánjog körébe tartozó tudományterületek magas színvonalú művelését, támogassa a jogi oktatást. A kuratórium elnöke dr. Gaál Zoltán, a Hungária Biztosító Rt. nyugalmazott területi igazgatója. A kar hallgatói a Novotni Alapítvány által kiadott egyetemi jegyzetekre és tansegédletekre pályázhatnak. Támogatásban azok a hallgatók részesülnek, akik a magánjoghoz tartozó jogágakban olyan tevékenységet (pl. tudományos diákköri munka, fordítás, konferencia-segédtevékenység, demonstrátori tevékenység) végeznek, mely az oktatás és kutatás területén az alapítvány célkitűzéseit előmozdítják, valamint akiknek anyagi helyzete nem teszi lehetővé valamennyi egyetemi jegyzet megvásárlását.

14. Tudományos diákkörök (TDK)

A tudományos diákköri munka fontos segítséget nyújt a hallgatóknak a tananyagon túlmenő szakmai, tudományos ismeretek megszerzésében, a tudományos kutatási módszerek elsajátításában és a nyelvtudás fejlesztésében. A kari diákköri tevékenységet a dékán felügyelete alatt, önkormányzati alapon működő Tudományos Diákköri Tanács koordinálja.

A diákkör keretében tanszéki feladatmegoldó versenyekre, meghívott előadók szakmai előadásaira, tanulmányi kirándulásokra kerül sor. A tudományos üléseken ismertetik a hallgatók diákköri dolgozataikat. A hallgatók diákköri dolgozataikat konferenciákon mutathatják be. A legjobb dolgozatok készítői díjazásban részesülnek és részt vehetnek a kétévente megrendezésre kerülő Országos Tudományos Diákköri Konferencián. A magas szintű diákköri munkát figyelembe veszik a kiemelt és a köztársasági ösztöndíjak odaítélésekor, a külföldi részképzés ill. külföldi tanulmányutak támogatására benyújtott pályázatok elbírálásakor, a Tanulmányi Emlékérem odaítélésekor, a demonstrátori megbízatások esetében, továbbá a doktori képzésre való jelentkezéskor.
15. A Kar folyóiratai

A Miskolci Jogi Szemle a Miskolci Egyetem Állam- és Jogtudományi Karának lektorált folyóirata, amely eredeti tanulmányokat, fordításokat és tanulmányértékű recenziókat közöl a jogtudomány valamennyi területéről. Open access folyóirata, amely azonban – nevétől eltérően- nem csak helyi jogtudományi folyóirat, hanem országos folyóiratként működik. folyóirat a Kar működésének 25. évfordulóján – 2006-ban – jelent meg először, amely mára elismert jogtudományi folyóirattá vált. A Miskolci Jogi Szemle Szerkesztőbizottsága a tanulmányok megjelentetése mellett nagy hangsúlyt fektet arra, hogy minden számban helyet kapjon a maga tudományterületén meghatározó fontosságú szöveg fordítása, valamint az újabb jogtudományi eredményeket reprezentáló művek kritikai elemzését tartalmazó könyv ismertetése is. A folyóirat szerkesztő bizottsága em fókuszál egyik jogterületre, jogágra sem, hanem a jogtudomány minden területéről vár kiváló minőségű tanulmányokat.Az anonim lektorálási rendszer nyújtja a garanciát a minőségi szelekció érvényesítéséhez. Minden beérkezett írást két minősített oktató véleményez, akik közül kizárólag egy lehet a Karunk oktatója. Szigorú szerkesztési elv szerint, nem jelenhet meg olyan tanulmány, amely nem kapott legalább egy támogató lektori véleményt. A Szerkesztőbizottság mellett a folyóirat Tanácsadó Testületének tagjai a jogtudomány elismert szaktekintélyei. A folyóirat az MTA besorolása szerint A kategóriájú. A folyóirat internetes elérhetősége: https://ojs.uni-miskolc.hu/index.php/jogiszemle/index
A Publicationes Universitatis Miskolcinensis Sectio Juridica et Politica elsősorban az Állam- és Jogtudományi Kar oktatóinak biztosít lehetőséget a saját kutatási területükön elért eredmények magyar és idegen nyelvű publikálásához. A folyóirathoz beérkezett írásokat két minősített oktató véleményezi, akik közül csak egyikük lehet a Karunk oktatója. A folyóirat az MTA besorolása szerint B kategóriájú. A folyóirat internetes elérhetősége: https://ojs.uni-miskolc.hu/index.php/juridicaetpolitica/index 
A Studia Iurisprudentiae Doctorandorum Miskolciensium folyóiratban elsődlegesen a doktorandusz hallgatók és doktorjelöltek saját kutatásokon alapuló, a doktori témához kapcsolódó máshol még nem publikált önálló vagy témavezetővel közösen írt tudományos munkák jelennek meg. A dolgozatok tárgyat a doktoranduszok és doktorjelöltek szabadon határozzák meg. Abban az esetben, ha a kéziratok között választani kell, a szerkesztőbizottság előnyben részesíti azokat a tanulmányokat, amelyek a jelölt doktori disszertációja tárgyában készültek. Hasonlóan előnyben részesülnek azok a tanulmányok, amelyek a doktoranduszi időszak alatti kutatások eredményeként születtek. A folyóirat az MTA besorolása szerint D kategóriájú. A folyóirat internetes elérhetősége:  https://jogikar.uni-miskolc.hu/kiadvany_studia_iurisprudentiae 
A 2017-ben alapított Miskolci Jogtudó elsősorban a miskolci joghallgatók önálló vagy a témavezető oktatóval közös tudományos eredményeinek megjelentetési fóruma. Támogatja azonban a más intézmények joghallgatóinak és PhD hallgatóinak publikációs törekvéseit is. Az online folyóirat a tanulmányokon túl jogeset-elemzéseket, szakkönyv-recenziókat, konferencia-beszámolókat is közöl. A folyóirat internetes elérhetősége: https://jogtudo.uni-miskolc.hu/koszonto 
Az Alternatív Konfliktuskezelési és Vitarendezési Európai Szemle (AKV Európai Szemle) c. online folyóiratot 2017-ben alapította a Miskolci Jogászképzésért Alapítvány és a Miskolci Egyetem Állam- és Jogtudományi Kara. A folyóirat az Igazságügyi Minisztérium a jogászképzés színvonalát emelő programja keretében jött létre. A folyóirat célja az alternatív konfliktuskezelés és vitarendezés témakörében tudományos igényű tanulmányok közlése, valamint a gyakorló szakemberek által felvetett gyakorlati kérdésekre és problémákra adekvát válaszok adása, ezáltal az elmélet és a gyakorlat, illetve a különféle szakterületek mind hazai, mind nemzetközi szinten történő összekötése. A folyóirat internetes elérhetősége: http://adreurope.uni-miskolc.hu/ 
IV.
SZABÁLYZATOK

A 2026/2027. tanévben hallgatói jogviszonyt létesítőkre a 2012. szeptember 1. napján hatályba lépő, a nemzeti felsőoktatásról szóló 2011. évi CCIV. törvény (a továbbiakban: Nftv.) rendelkezéseit kell elsődlegesen irányadónak tekinteni.

A Miskolci Egyetem tanulmányi ügyekkel kapcsolatos legfontosabb szabályzatainak rendelkezéseit – a várható jogszabályi változásokra figyelemmel – jelen kiadványban nem közöljük, a mindenkor hatályos szabályzati szöveg azonban elektronikus úton elérhető a www.uni-miskolc.hu weboldalon, a közérdekű adatok alatt (https://www.uni-miskolc.hu/egyetemunk/kozerdeku-adatok/alapdokumentumok-szabalyzatok/). https://www.uni-miskolc.hu/egyetemunk/kozerdeku-adatok/alapdokumentumok-szabalyzatok/ 
A tanulmányi ügyekkel kapcsolatos legfontosabb szabályzatok:

1. A Miskolci Egyetem Szervezeti és Működési Szabályzat III. kötet: Hallgatói Követelményrendszer (HKR)

2. Tanulmányi ügyrend szabályzat

3. A Miskolci Egyetem számítógépes tanulmányi rendszerének (Neptun) üzemeltetési szabályzata

4. A kollégiumok működésére vonatkozó szabályzat

5. A Miskolci Egyetemen fogyatékossággal élő hallgatók kötelező előnyben részesítési szabályzata

6. A Miskolci Egyetem Állam- és Jogtudományi Karának Hallgatói Követelményrendszere (KHKR)

7. Szabályzat a szakdolgozat és az évfolyamdolgozat készítéséről

8. Szabályzat a szakmai gyakorlat teljesítési rendjéről

V.
EGYÉB INFORMÁCIÓK

1. Órarend

Az aktuális félév tanulmányi időbeosztását az egyetem honlapján a Hallgatóknak fül alatt, Tanulmányi információk almenüben, a Tanulmányi időbeosztás linkre kattintva érhető el (https://www.uni-miskolc.hu/hallgatoknak/tanulmanyi-informaciok/tanulmanyi-idobeosztas/), az órarend pedig a http://www.uni-miskolc.hu/orarend/ internetes oldalon.

2. Az egyetem előadótermei

	Előadó
	Épület, emelet
	Előadó
	Épület, emelet
	Előadó
	Épület, emelet

	I
	A/2 fszt.
	XIII
	A/3. III. em.
	XXVI
	Inform. I. em.

	II
	A/2. mfszt.
	XV
	C/1. I. em.
	XXVII
	A/4. IV. em.

	III
	A/4. fszt.
	XVI
	C/1. II. em.
	XXVIII
	B/2. fszt.

	IV
	A/1. mfszt.
	XVII
	C/1. III. em.
	XXIX
	A/1. I. em.

	V
	A/1. I. em.
	XVIII
	A/6. fszt.
	XXX
	A/1. III. em.

	VI
	
	XIX
	
	XXXI
	E/6. fszt.

	VII
	
	XX
	
	XXXII
	A/1. mfszt.

	VIII
	
	XXI
	
	XXXIII
	

	IX
	
	XXII
	E/5. fszt.
	XXXIV
	C/2. fszt.

	X
	A/1. II. em.
	XXIII
	
	XXXV
	

	XI
	A/3. I. em.
	XXIV
	E/1. fszt.
	XXXVI
	C/2. em.

	XII
	A/3. III. em.
	XXV
	
	XXXVII
	A/3-A/4. között


3. A hallgatók részére nyújtható támogatások

A hallgatók részére nyújtható támogatásokról (tanulmányi ösztöndíj, kiemelt tanulmányi ösztöndíj, rendszeres szociális támogatás, alaptámogatás eseti – rendkívüli szociális támogatás, közösségi – tantervi követelményeken túlmenő kiemelkedő szakmai, tudományos és közéleti teljesítmény alapján megállapított – ösztöndíj, nemzeti felsőoktatási ösztöndíj, kollégiumi elhelyezés, diákhitel) lásd a HKR IV. fejezetét (térítési és juttatási szabályzat), a kollégiumok működésére vonatkozó szabályzatot, valamint tájékozódhatnak egyéb juttatások és ösztöndíjakról, pályázati lehetőségekről az alábbi linken:

https://www.uni-miskolc.hu/egyetemunk/alapitvany/az-egyetem-tamogatasa/
4. A hallgatók által fizetendő díjak és térítések

A hallgatók által fizetendő díjakról és térítésekről (adminisztrációs díj, tandíj, tandíjmentesség, önköltség, önköltség alóli mentesség, kollégiumi díj, különeljárási díjak) lásd a HKR IV. fejezetét, a Térítési és juttatási szabályzatot.
5. Fogyatékossággal élő hallgatók esélyegyenlőségének biztosítása

A fogyatékossággal élő (mozgáskorlátozott, hallássérült, látássérült, beszédhibás, diszlexiás, diszgráfiás, diszkalkuliás) hallgatók tanulmányainak folytatásához szükséges esélyegyenlőséget biztosító feltételekről lásd a HKR IV. fejezetét, a Térítési és juttatási szabályzatot. A Miskolci Egyetem Esélyegyenlőségi Terve a Miskolci Egyetem honlapján érhető el. A fogyatékossággal élő hallgatókkal foglalkozó egyetemi koordinátor: Dr. Fekete Sándor szakreferens, Beiskolázási és Oktatásszervezési Igazgatóság, A/4. ép. I. em. 113. Tel.: (46) 565-111/20-49 mellék.

6. Nyelvtanfolyamok
Az Idegennyelvi Oktatási Központ tanárai tartanak a Miskolci Egyetem Felnőttképzési Központja (tel.: 565-111/20-80) által szervezett intenzív nyelvtanfolyamokat, ahol kezdőtől az általános és szaknyelvi nyelvvizsgára közvetlenül felkészítő szinteken folyik az oktatás évente több alkalommal.

7. Egyetemi lelkészség

A Miskolci Egyetemen Ökumenikus Lelkészség (római katolikus, görög katolikus, református és evangélikus) a B/1-C/1. épület II. emeletén működik. Az aktuális programok megtalálhatók a https://lelkeszseg.uni-miskolc.hu/ internetes oldalon.

8. Egyetemi kulturális programok

8.1. Kolimpia

A Kolimpia keretében a Miskolci Egyetem 6+1 (UNI) kollégiumának lakói mérik össze erejüket játékos és kreatív versenyszámokban, 25 órán keresztül. A nyertes kollégium egy éven át viselheti a Kolimpia Bajnoki címét és értékes nyereményt kap. 

8.2. Valétálás

A valétálás a selmeci hagyományok egyik kiemelkedő eseménye, a végzős hallgatók elköszönése az intézménytől, a barátoktól. A kifejezés a latin „valete” szóból származik, ami magyarul annyit jelent, hogy „Isten veletek”. A rendezvénysorozat magába foglalja többek között a Szalag-, Gyűrű- és Kupaavató Szakestélyeket és a fáklyás felvonulást.

8.3. Egyetemi lapok

Az egyetem fontosabb lapjai: MEgazin, Gazdász Ciklus, Elméleti Szociológia, Zoon Politikon, Gesta, Vadlaw, Me-teo.

8.4. Öntevékeny csoportok

A Miskolci Egyetemen napjainkban közel 50 db öntevékeny csoport működik (pl.: Vadlaw, Jogász Klub, Fafaragó Diákkör, ESN Miskolc)

9.  Állandó rendezvények

· Interaktív Online Nyílt Nap január végén 
· MicroCad nemzetközi tudományos konferencia minden év februárjában

· Állásbörze a végzős hallgatók számára minden év áprilisában

· Ásványbörze – hazai és nemzetközi ásványtani kiállítás minden év áprilisában

· Miskolci Egyetemi Napok (MEN) szórakoztató és kulturális műsorokkal, valamint sportrendezvényekkel minden év májusában
· Egyetemi Gólyatábor minden év augusztusában

· Egyetemi Sportnap minden év szeptemberében 
· Gólyabál az elsőéves hallgatók részére minden év novemberében

· Egyetemi nyílt nap középiskolások számára minden év decemberében

10.  Selmeci diákhagyományok

Egyetemünk őse, a selmecbányai Akadémia sok-sok diákszokás bölcsője volt. Ezek a szokások az évszázadok folyamán állandó hagyománnyá váltak, melyek az Akadémiával együtt „költöztek” Sopronba, majd Miskolcra. Az érkező elsős diákok (a hagyományoknak megfelelően a Pogányok) oktatás és vizsga után viselhetik a balek nevet. Az alapszigorlatok letételével válik a hallgató Firmává, hogy aztán Isteni Fényben Tündöklő Dicső Firma, majd a diploma után Veterán lehessen. Hagyományaink fénypontját jelentik a szakestek, szakestélyek, melyeken elhangzanak a hagyományos diáknóták, az ún. Bursch-nóták. Szakestélyen keresztelik a balekokat, köszöntik a Firmákat, a végzősök (valétálók) szalagját, korsóját és gyűrűjét pedig avatják. 2014-ben a Selmeci Diákhagyományokat az UNESCO Szellemi Kulturális Örökség Nemzeti Jegyzékének részévé választották.

11. Eperjesi diákhagyományok

A 2016-os egyházi-egyetemi megállapodással a miskolci joghallgatók az eperjesi-miskolci jogakadémia diákhagyományainak evangélikus egyház által is elismert hordozói lettek. E hagyományok egyház és egyetem által, a szerződésben is elfogatott gyűjteménye, kiindulási alapja Novák István "Az eperjesi-miskolci jogászifjúság diákélete" c. 1941-es munkája. Az eperjesi diákhagyományok ápolásában meghatározó szerepe volt a diáktársaságoknak. A hazaszeretet jegyében számos történeti személyről megemlékeztek a legkülönbözőbb formákban (színdarabok, esszék, ünnepi megemlékezések, etc.), lényegében külön kultusza volt például Rákóczinak és az Aradi Vértanúknak. A diáknóták óriási szerepet töltöttek be az eperjesi diákhagyományokban. Számos zártkörű és nagy nyilvánosság előtt is nyitva álló rendezvényt szervezett a jogászifjúság Miskolcon, akiket városukban a ,,társadalmi élet kovászának” tituláltak. A jogakadémisták által szervezett eperjesi-miskolci jogászbálok máig Magyarország legrégebbi báljai közé tartoznak. De volt ezen túl „jogászmajális”, „jogászhangverseny” is. Kiemelkedő esemény volt még a szalamanderrel egybekötött ballagás a városházától (igazi karneváli jelleggel). A zártkörű rendezvények az informális ,,poharazgatásoktól” a professzorok részvételével zajló ,,ismerkedési estekig” terjedtek. A közösségi élet fontos részei voltak a közös istentiszteletek, és a tudományos ,,vitaestek” is.
12. Egyetemi sportélet

12.1. Testnevelési órák

Testnevelési órák az I-II. éves nappali tagozatos hallgatók órarendjében szerepelnek. Az oktatás szakosított, a hallgatók a következő lehetőségek közül választhatnak: kondicionálás, aerobic, kosárlabda, labdarúgás, röplabda, karate, tollaslabda, amerikai futball, thai boksz, cheerlading és úszás.

12.2. Az egyetem sportegyesülete (MEAFC)

A MEAFC 1954-től működik. Jelenleg 13 szakosztályban kínál sportolási és versenyzési lehetőséget. Egyetemistáink hagyományosan jól szerepelnek kosárlabdában, kézilabdában, atlétikában, vízilabdában és tájékozódási futásban. Korszerű sportcsarnok, torna- és edzőtermek, szabadtéri stadion, teniszpályák állnak a hallgatók rendelkezésére.

13. Szolgáltató szervezetek az egyetem területén

Menza-étterem (különálló épület)

Büfék (Uni-Hotel melletti büfé, A/4. épület fszt, menza épület)

Ételbár-söröző (B/2.)

Söröző (menza alatt)

Egyetemi Ajándékbolt (Könyvtár, Levéltár, Múzeum fszt.)

ERSTE bankjegykiadó automata (A/1. galéria-bejárat)

OTP bankjegykiadó automata (A/4. fszt., E/7. épület)
Háziorvosi rendelő (D/2 Egészségügyi Központ)

Laboratóriumi vérvétel (D/2 Egészségügyi Központ)
Fogorvosi rendelő (D/2 Egészségügyi Központ)
Gyógytorna/fizioterápia (D/2 Egészségügyi Központ)
Neurológiai rendelő (D/2 Egészségügyi Központ)
Nőgyógyászati rendelő (D/2 Egészségügyi Központ)
Szemészeti rendelő (D/2 Egészségügyi Központ)
Kondicionáló terem (E/4., UNI-HOTEL Diákotthon)

Tenisz Club (teniszpálya)

Szolárium, szauna, infraszauna, masszázs, női és férfi fitness (UNI-Hotel Diákotthon)

Kemény Dénes Városi Sportuszoda
VI.
AJÁNLOTT TANTERVEK

Osztatlan jogász szak
https://jogikar.uni-miskolc.hu/jogasz_tematikak
Igazságügyi igazgatási alapszak
https://jogikar.uni-miskolc.hu/igazsagugyi_tematikak
Személyügyi, munkaügyi és szociális igazgatási alapszak
https://jogikar.uni-miskolc.hu/mtb_tematikak
Személyügyi, munkaügyi és szociális igazgatási mesterképzési szak
https://jogikar.uni-miskolc.hu/mtb_mester_tematikak
Kriminológia mesterképzési szak
https://jogikar.uni-miskolc.hu/krimo_tematikak
Jogi felsőoktatási szakképzés
https://jogikar.uni-miskolc.hu/jfsz_tametikak
Európai és nemzetközi üzleti jog LLM szak
https://jogikar.uni-miskolc.hu/eu_nemz_uzleti_llm_tematika

